Lihat Bagaimana ‘Influencer’ Ini Kantoi Guna Pengikut Palsu Untuk Dapatkan Barang Secara Percuma

‘Influencer’ adalah terma baharu yang digunakan oleh netizen bagi merujuk individu yang mempunyai ramai pengikut di media sosial. Tetapi terma yang digunakan ini salah apabila terdapat beberapa ‘influencer’ yang menyebarkan ‘pengaruh’ yang tidak baik.

Terbaharu, seorang warganegara Singapura, Venie Lin, telah berkongsi pengalamannya di laman Facebook dengan seorang individu yang menggunakan pengikut dan likes yang palsu hanya untuk mendapatkan barangan secara percuma.

Venie adalah seorang pembekal makanan segar dan sejuk, Frozendozen telah mendakwa bahawa ‘influencer’ ini akan mendekati individu yang mempunyai perniagaan kecil.

Dia yang baharu memulakan perniagaan tersebut telah didekati oleh Xue Wei, individu yang bertanggungjawab menjaga akaun Instagram @anaffairwithfood. Mereka menawarkan kepadanya tajaan selama tiga bulan dan mengaku kepada Venie bahawa mereka mahu menyokong perniagaan tempatan sewaktu pandemik COVID-19.

Pada mulanya, Venie berpendapat bahawa AAWF adalah akaun Instagram yang sah, jadi dia telah bersetuju untuk menaja dan sebagai balasan mereka akan membuat beberapa hantaran mengenai produknya di laman Instagram AAWF.

Walau bagaimanapun, Venie mula curiga selepas AAWF menolak untuk menandatangani kontrak makanan bernilai $ 300 yang dipersetujui bersama dan mereka telah menukar syarat kerjasama kontrak makanan kepada nilai kira-kira $ 100 sahaja.

Tidak berpuas hati, Venie mula menggali lebih jauh dan mula menjumpai beberapa perkara yang tidak kena. Antaranya adalah rata-rata hantaran yang dibuat oleh AAWF hanya mendapat tanda suka sebanyak 50-60 sahaja – agak pelik untuk profil yang mempunyai 22.3 ribu pengikut.

Setelah mengetahui bahawa semua ini adalah tipu, Venie telah bertindak menghantar satu email kepada pihak AAWF untuk meminta mereka memulangkan wangnya bagi makanan yang berharga $ 93.05.

Kenyataannya ini turut disokong oleh beberapa terma yang mengatakan bahawa, “Menurut peraturan pengurusan, semua kerjasama dengan ‘influencer’ yang melibatkan pengikut atau tanda suka yang palsu akan diberhentikan dan bayaran balik perlu dibuat untuk barang yang telah dihantar. ”

Tetapi email yang dibalas oleh Venie telah dianggap sebagai ‘kurang ajar’ oleh AAWF dan mereka akan mengambil tindakan undang-undang terhadap Venie.

Tidak cukup dengan itu, selepas Venie menghantar email kepada pihak AAWF. Venie mendapati bahawa tanda suka pada hantaran terbaharu AAWF di laman Instagram mereka naik secara mendadak.

Tidak mahu isu ini berpanjangan, setelah mengambil kira semua kos untuk melantik peguam dan mengantar saman, Venie akhirnya akur dan ‘menghalalkan’ wang yang ditipu oleh pihak AAWF.

Terbaharu, seorang wanita dengan niat untuk berkongsi kisah kejayaannya akhirnya mendapat nasib yang berbeza apabila netizen telah membongkar sisi lain cerita kejayaan beliau. Klik pautan di bawah untuk membaca.

Niat Mahu Merendah Diri, Akhirnya Tersungkur Selepas Dibongkar Netizen

6 Langkah Tuntut Hutang Cara Lembut Tapi Buat Si Penghutang Rasa Harga Diri Jatuh Ke Longkang


Lihat Bagaimana Kecanggihan Sains Dan Teknologi Dalam Mengungkap Indahnya Ciptaan Ilahi

Kemajuan yang dicapai dalam sains dan teknologi menjadikan pancaindera kita dihidangkan dengan keindahan alam yang unik dan tersendiri. Yang mana mata kita gagal merakamnya kerana terlalu seni.

Kami yakin kalian pasti telah terpukau dengan keindahan flora dan fauna ciptaan-NYA.


Lihat Bagaimana Kerajaan China ‘Takutkan’ Rakyat Mereka Dengan Wabak Coronavirus

Di China, sepanduk merah dengan mesej yang ‘kejam’ telah dinaikkan bertujuan memberi kesedaran kepada masyarakat China. Namun budaya sepanduk sudah lama berada di dalam jiwa kerajaan China – dari tujuan untuk menyampaikan propaganda sehinggalah kepada sepanduk yang lebih mesra.

Sepanduk ini dilihat bertujuan untuk memberi peringatan kepada masyarakat China supaya sentiasa berjaga-jaga. Namun terdapat juga beberapa sepanduk yang membawa mesej agresif mengenai penularan wabak ini.

Kebanyakkan disampaikan dalam bentuk sinis dan terdapat juga beberapa sepanduk yang meninggalkan mesej yang lucu.

Ini adalah antara cara-cara yang dilakukan kerajaan pemerintah dalam memberi peringatan kepada semua bahawa sentiasa berjaga-jaga dan mengambil langkah selamat untuk tidak memperbanyakkan aktiviti di luar.

Khamis lalu, China melaporkan kadar kematian naik mendadak dari 242 kes menjadi 1,367 manakala beberapa tempat dilaporkan berada di dalam keadaan teruk.

China sedang berusaha melawan coronavirus, klik pautan di bawah untuk membaca.

Coronavirus Dan Nasib Kaum Muslim Uighur Di Kem Tahanan Jadi Tanda Tanya

Lebih 90,000 Tempahan Hotel Dibatalkan Di Malaysia Kerana Coronavirus


7 Cara Ini Sesuai Untuk Latih Anak Anda Jadi Lebih Fokus

Menurut pakar psikologi klinikal, Dr Jamie Howard memberi tumpuan atau fokus seumpama otot yang memerlukan senaman untuk menguatkannya.

Kebanyakan kanak-kanak boleh fokus pada aktiviti yang seronok dan gembira. Apabila tiba aktiviti yang membosankan, kanak-kanak berasa kurang menyeronokkan dan sukar diikuti sehingga mencabar daya fokus mereka.

Walau bagaimanapun, anak tetap perlu dilatih untuk fokus supaya mudah belajar dan membaiki diri. Ini penting agar anak dapat meningkatkan keyakinan diri dan membentuk peribadi yang positif.

Berikut 7 cara untuk bantu anak lebih fokus:

Asingkan jumlah masa yang tertentu untuk anak berlatih fokus pada sesuatu tugasan yang spesifik. Anak kecil yang berusia lingkungan 4 hingga 5 tahun lazimnya boleh fokus di antara 5 hingga 20 minit bergantung kepada tugasan yang diberi.

Peruntukkan masa pendek untuk tugasan yang sukar dan mencabar, contohnya 10 minit. Kemudian, berikan masa yang lebih panjang, contohnya 15 ke 20 minit bagi tugasan yang menyeronokkan.

Lakukan satu perkara sahaja pada satu-satu masa. Pada anak yang masih kecil anda boleh cuba ajar menyebut nama abjad sambil melihat kepada abjad tersebut. Lakukan pada 2 atau 3 abjad sahaja suatu-suatu masa.

Pada anak yang lebih besar pula anda boleh cuba mengajak anak menghabiskan satu bahagian lagu dan minta dia nyanyikan semula.

Dipercayai multitasking boleh mengganggu tumpuan. Maka, digalakkan anak menyelesaikan satu-satu tugasan dahulu sebelum bergerak kepada tugasan yang seterusnya.

Sediakan waktu membuat kerja sekolah dan tempat yang sesuai. Cuba biasakan anak membuat kerja rumah pada satu ruang yang telah ditetapkan. Matikan televisyen, telefon dan laptop sehingga kerja rumah selesai.

Masukkan waktu rehat (break) dalam jadual. Kanak-kanak perlu bergerak daripada sesuatu tempat, melakukan perkara yang berbeza dan yang tidak terlalu berat setelah meluangkan masa menyiapkan tugasan yang memerlukan tumpuan penuh.

Masa rehat ini sangat penting untuk anak kembalikan tenaga dan segarkan badan terutamanya selepas menyiapkan kerja sekolah. Anak boleh diberi snek ringan atau bermain sebentar.

Anak digalakkan mengamalkan pernafasan dari perut. Pernafasan yang perlahan boleh menenangkan minda dan memudahkan fokus.

Kemahiran ini amat penting untuk anak kuasai bila mana mereka terpaksa berdepan dengan tugasan yang mencabar yang mencemaskan dan mencepatkan denyutan jantung. Rasa cemas boleh mengganggu fokus, jadi ajari anak cara untuk bertenang dan kembali fokus.

Pecahkan tugasan besar kepada lebih kecil dan mudah diuruskan. Untuk anak selesaikan sesuatu tugasan yang sukar dan mencabar, ajarkan mereka satu persatu, langkah demi langkah.

Bila anak berjaya buat langkah pertama, boleh bergerak ke langkah seterusnya hingga dia mampu lakukannya sendiri. Atau boleh juga gunakan kaedah timer, iaitu menetapkan masa untuk anak siapkan sesuatu tugasan.

Contoh: Beri anak sebuah buku tentang beruang. Katakan padanya, tuliskan apa sahaja tentang beruang dalam masa 10 minit.

Berlatih memerhati dan menghayati momen di sekeliling anak. Kita mahu anak belajar sisihkan gangguan dan melatih keupayaan untuk fokus.

Sebagai contoh, arahkan anak namakan benda-benda berwarna merah yang ada dalam bilik, atau dengar lirik sesebuah lagu dan nyanyi semula atau ajar beberapa jenis gerakan badan dan apakah rasanya pada tubuh.


Lihat Bagaimana Kerajaan Singapura Guna ‘Gunting’ Untuk Mengiklankan Perkhidmatan Disediakan

Gunting adalah sebuah telemovie yang mengisahkan tentang Salihin yang terpaksa menutup kedai gunting rambutnya selepas penyakit diabetes yang dihadapi semakin melarat. Anaknya, Taufik yang bekerja di LA sebagai hiarstylist pulang ke Singapura untuk menjaga ayahnya. Tidak mahu kedai gunting rambut ayahnya hilang begitu saja, Taufik dan kawan baiknya Hisyam membuat keputusan untuk membuka Salihin & Sons sebuah barber shop. Telefilem ini sangat ringan jalan ceritanya tapi fresh daripada segi idea. Bukan itu saja kerajaan Singapura juga mengambil kesempatan dengan memasukkan beberapa perkhidmatan yang disediakan (product placement) dalam telefilem ini sehingga penonton tidak sedar yang sebenarnya telefilem ini ditaja untuk mengiklankan servis-servis kerajaan.


Lihat Bagaimana ‘Lockdown’ COVID-19 Beri Kesan Kepada Alam Sekitar Di Seluruh Dunia

Sejak wabak coronavirus melanda beberapa negara, aktiviti hidup manusia terhenti buat sementara waktu apabila ada sesetengah negara yag memerintahkan penguncian bagi menangani wabak ini.

Antara langkah yang diketengahkan oleh kebanyakkan negara adalah penjarakkan sosial serta melakukan pengasingan dengan kekal duduk di rumah bagi tujuan memutuskan rantaian COVID-19.

Selain itu, situasi ini juga telah menyebabkan beberapa kilang terpaksa ditutup, pergerakan manusia terhad dan secara perlahan-lahan landskap di beberapa bandar atau tempat tumpuan pelancong menjadi tanah lapang.

Himalaya mountains can be seen from Jalandhar since pollution has reduced in Punjab. Beautiful sight 😍#punjab #COVID19 #pollution pic.twitter.com/iZy7hwxX9R

Walaupun suasana penguncian ini kelihatan suram dan bungkam, namun tahap pelepasan karbon yang rendah akibat daripada aktiviti manusia yang berkurang telah memberi manfaat yang baik untuk alam semulajadi.

Di negeri Punjab di utara India, selepas 30 tahun tidak kelihatan, akhirnya Himalaya menunjukkan dirinya selepas kualiti udara yang lebih baik akibat daripada penguncian yang dilakukan oleh kerajaan India.

Air quality in #Mumbai has improved much that now I can see Burj Khalifa from Marine Drive and Mount Everest from Dadar. #Coronavirus #India pic.twitter.com/AZbwZRfVln

— Tejan Shrivastava (@BeingTeJan) April 5, 2020

Manakala di Mumbai, perbezaan kualiti udara juga dapat di lihat di sepanjang pantai barat India.

Sejak Iran mengenakan langkah-langkah penjarakkan sosial serta perintah berkurung bagi membendung wabak ini, kualiti udara di beberapa tempat di sekitar Iran bertukar menjadi lebih baik.

. . © Seyed Madyar Shojaeifar/Middle East Images . Amanieh, Ahvaz, khuzestan, IRAN Before and after (coronavirus) February 10, 2015 March 22, 2020 . #MiddleEastImages #mei #mei_iran #laif #laifphoto #Photoagency #laifPhotoagency #redux #reduxpictures #asia #middleeast #IRAN #ایران #khuzestan #khoozestan #khouzestan #خوزستان #ahwaz #Ahvaz #اهواز #coronavirus #corona #کرونا #virus #beforeafter #before&after #beforeandafter #Life #street #امانیه

A post shared by  Seyed Madyar Shojaeifar (@madeiyar) on Mar 23, 2020 at 9:45am PDT

Di Venice pula, sejak kota itu berehat daripada menerima pelancong asing selepas Itali terjejas teruk akibat COVID-19, air yang keruh sebelum ini kini kembali bersih.

#venezia #venice #venise #wenecja #veneto #italia #italy #włochy #mipiaceitalia #amoitalia #picoftheday #photooftheday #fotodelgiorno #likeforlike #like4like #follow4follow #followforfollow

A post shared by  Bartek Brozyna (@ilbrozyna) on Apr 6, 2020 at 12:46pm PDT

Sementara itu, rusa di Taman Nara Jepun pula telah mengambil ‘inisiatif’ sendiri dengan mengembara ke kawasan kejiranan bagi mencari makan selepas kadar penurunan jumlah pelawat.

3月2日朝のJR奈良駅、30年住んでるけどはじめて、奈良公園から2kも離れた所に鹿が。観光客が鹿せんべいをくれないから遠くまできて朝食。奈良に来て鹿せんべい食べさせて！ pic.twitter.com/OuSyYJ8KYo

— まるちゃん (@lovemaruchanday) March 1, 2020

Imej satelit ini pula menunjukkan penurunan paras nitrogen dioksida yang luar biasa di China dari bulan Januari sehingga Februari selepas coronavirus menyerang negara tersebut.

Dalam satu laporan yang dikeluarkan pakar, situasi ini hanya bergantung kepada berapa lama wabak COVID-19 akan berlaku dan situasi yang terjadi kepada alam sekitar adalah faktor kepada langkah-langkah penguncian dan penjarakkan sosial yang dilakukan oleh beberapa negara.

Untuk rekod, lebih 1.5 juta orang telah dijangkiti wabak COVID-19 manakala lebih 90,000 kematian telah dicatatkan. Amerika Syarikat masih mencatat rekod sebagai negara paling teruk terjejas diikuti dengan Sepanyol, Itali dan Jerman.

Untuk bacaan lanjut mengenai COVID-19, klik pautan di bawah.

WHO Akui Buat Kesilapan, Minta COVID-19 Tidak Dipolitikkan

‘Scammer’ Jual Darah Dan Air Liur Bekas Pesakit COVID-19 Dengan Harga RM4,000 Di Dark Web

Lihat Bagaimana Rantaian COVID-19 Mampu Diputuskan Dengan Menggunakan ‘Domino Effect’


Lihat Bagaimana Khabib Berlatih Bersama Beruang Ketika Berusia 9 Tahun

Perlawanan Ultimate Fighting Championship (UFC) epik antara Conor McGregor dan Khabib Nurmagomedov berkesudahan dengan Khabib mengalahkan Conor.

Dengan keputusan 27 perlawanan tanpa kalah, boleh dikatakan Khabib adalah fighter UFC paling hebat pada ketika ini. Siapa sahaja yang berada di depannya, beliau akan tumpaskan.

A post shared by  Khabib Nurmagomedov (@khabib_nurmagomedov) on Oct 7, 2018 at 11:13am PDT

Bapa kepada Khabib sudah melatih Khabib sejak dari kecil lagi untuk menjadi seorang fighter yang tidak takut dengan apa yang ada di depan matanya. Termasuklah pada beruang! Video ini dirakam 21 tahun yang lalu ketika sesi latihan Khabib dengan seekor beruang. Beliau baharu berusia 9 tahun pada ketika ini.

(1997) 9-year-old Khabib Nurmagomedov wrestling a bear.

— Timeless Sports (@timelesssports_) October 7, 2018

Bapa kepada Khabib, Abdulmanap menerangkan itu cara unik beliau untuk melihat keupayaan sebenar anaknya serta setiap pemuda di bawah jagaannya. “Di tempat kami, tiada apa yang menarik untuk beliau ketika muda. Jadi, ini adalah cara yang terbaik untuk membina keyakinan selain sebagai salah satu latihan,” kata Abdulmanap.

Abdulmanap bukan sahaja sudah melatih Khabib, tetapi beberapa lagi fighter UFC seperti Islam Makhachev dan Abubakar Nurmagomedov. Khabib sudah bertarung dengan beruang, jadi beliau perlu berdepan dengan seorang yang lebih hebat daripada seekor beruang. Terus terbang tinggi, The Eagle!


Lihat Bagaimana Lelaki Dari Thailand Ini Bina Rumah Kucing Yang ‘Awesome’ Dengan Bermodalkan RM27,000

Kucing merupakan antara haiwan peliharaan yang menjadi pilihan ramai orang untuk dibela. Mana tidaknya, comel dan teletah manja si kucing pasti buat ramai orang ‘cair’ dengan ia.

Terbaharu, menjadi buah mulut netizen apabila tular beberapa keping gambar pembinaan rumah kucing yang kelihatan eksklusif di media sosial. Untuk pengetahuan anda, pengguna Facebook DataKitt Cattery telah berkongsi proses menyiapkan rumah tersebut. Apa kata anda lihat dahulu gambar proses membina rumah kucing ini.

Kita dapat lihat pembinaan rumah kucing tersebut telah dibina di halaman rumah sahaja. Malah, dinding dan atap bumbung rumah kucing ini diletakkan aluminium untuk kelihatan eksklusif dan menawan.

Untuk pengetahuan anda, kos keseluruhan bagi membina rumah kucing ini dalam lebih kurang 200k Baht (~RM27,137.32) dan termasuk penghawa dinding. Mesti anda sudah tidak sabar untuk lihat hasil rumah kucing yang eksklusif ini. Ayuh kita lihat!

Cantik, bukan? Manalah tahu dengan perkongsian ini dapat jadikan ia sebagai inspirasi untuk anda bina rumah kucing anda sendiri. Pasti si comel anda lebih gembira.

Sementara itu, kami kongsikan beberapa rekaan rumah untuk anda lihat dan jadikan inspirasi agar dapat cantikkan rumah anda. Klik sahaja pautan di bawah ini untuk ketahui lebih lanjut.

5 Tahun Simpan Duit, Lihat Transformasi Bilik Kecil Menggunakan Barang IKEA Bermodalkan RM5,000

Lama Terbiar, Lihat Bagaimana Rumah Kampung Ini Diubahsuai Dengan Rekaan Moden

Persis Gambar Pinterest, Lihat Transformasi Bilik Dengan Rekaan Scandinavian Bermodalkan RM5,000


Lihat Bagaimana Lelaki Ini Mencipta Game Boy Dengan Menggunakan Sebuah Tembikai

Ini adalah hasil jika sekiranya Perintah Kawalan Pergerakan (PKP) digunakan dengan baik. Daripada hanya berbaring dan melayan debat di Twitter yang tidak pernah habis, seorang pelajar Singapura telah berjaya mengubah sebuah tembikai kepada Game Boy. Apa yang ajaibnya, ia masih mampu berfungsi dengan baik.

Pelajar jurusan sistem maklumat dari Singapore Management University, Cedrick telah berjaya mengubah sesuatu yang tidak pernah difikirkan orang dan ianya berbaloi apabila usahanya dipuji oleh netizen.

Dalam video yang dimuat naik di laman YouTube, dia mengakui telah terinspirasi untuk menukar ‘fungsi’ sebuah tembikai kepada permainan video disebabkan oleh perintah penguncian.

“Komuniti rpi [Raspberry Pi] terkenal dengan hobi memasang konsol. Anak muda wajib mencubanya,” tulis Cedrick. “Saya memutuskan untuk memasang konsol dengan sentuhan peribadi.”

Terdahulu, sebuah Game Boy khas telah dibikin dengan menggunakan teknologi Android. Klik pautan di bawah untuk membaca.

Kembalikan Nostalgia Bermain Gameboy Dengan ‘Hyperkin’ Khas Buat Telefon Android

Pelajar Ini Hasilkan Semula Game Pokémon Dengan Peta Malaysia


Lihat Bagaimana Lelaki Ini Ubah Suai Van Hiace Jadi Lebih Mewah Berbanding Vellfire

Semua orang pastinya mempunyai impian untuk memiliki kenderaan mewah sebagai simbol status ataupun sebagai ganjaran kepada diri sendiri. Terbaharu tular di media sosial mengenai perkongsian seorang usahawan muda yang dikenali sebagai Mohd Taufik mengenai transformasi Van Hiace yang diubahsuai yang menjadikannya kelihatan begitu mewah.

Perkongsian ini telah tular di beberapa laman dan kumpulan di Facebook yang mendapat pujian daripada netizen. Van milik beliau telah diubahsuai luaran dan dalaman yang membuatkan ramai tidak percaya bahawa pada asalnya kenderaan tersebut hanyalah sebuah Van Hiace.

Rekaan dalaman kenderaan milik usahawan muda ini turut mempunyai dua buah kerusi yang empuk lagi selesa dan sebuah TV yang membolehkan penumpang menikmati hiburan sepanjang perjalanan.


Lihat Bagaimana Meja Lama Ini Diubah Nasibnya Menjadi Sebuah Katil

Betapa kreatifnya seorang pemilik meja lama ini apabila dia berjaya menukarkan meja menjadi sebuah katil buat binatang kesayangannya. Pasti anda akan menterbalikkan meja lama dan fikir untuk hasilkan sebuah katil seperti dia selepas melihat ini.

LIKE dan FOLLOW Vocket di Facebook serta Instagram


Lihat Bagaimana Mengubah Bilik Menjadi Pejabat Dan Bilik Tidur Di Rumah

Idea menggabungkan bilik tidur dan home office ini sesuai dibuat apabila anda memiliki ruang dan bilangan bilik yang terhad di rumah. Apa yang bakal dipaparkan ini adalah hasil kerja tangan dengan menterbalikkan konsep bed loft di mana katil akan berada di bahagian bawah dan ruang kerja di bahagian atas. Pasti anda terbayangkan perlu bersila atau kepala menghampiri siling apabila berada di ruang kerja. Sebenarnya ia tidak berlaku dengan kaedah ubah suai ini.

Bilik tamu ini akan diubah suai menjadi bilik tamu dan home office di mana ia akan dibina platform dari kayu seperti gambaran ini:

L-brackets dipasang pada dinding. Fungsi L-brackets ini untuk menampung platform kayu yang akan dibina. Jadi adalah penting untuk memastikan ia mempunyai ketinggian dan kesiembangan yang sama:

Kemudian, boleh mula bina kerangka platform seperti mana di dalam gambaran sebelum ini:

Papan penutup katil dipasang pada kerangka kayu yang akan diletakkan tilam di atasnya. Kerangka kayu untuk katil itu pula sesuai dipasangkan roda bagi memudahkan ia ditarik keluar atau ditolak masuk di bawah platform kayu tersebut.

Kerja-kerja pemasangan dinding platform dimulakan.

Bagi bahagian tangga pula, ia kelihatan curam dan kecil. Dicadangkan ditambah pemegang di dinding atau melebarkan tangga dengan mengurangkan anak tangga demi keselamatan. Dalam masa yang sama ada ruang untuk simpan barang disitu.

Bahagian atas platform dipasang dengan lantai laminate selepas platform dipasang dengan chipboard dan lapisan plastic foam.

Ini peringkat akhir di mana platform dan kerangka katil diperkemaskan:

Dan inilah hasilnya kombinasi konsep bed loft terbalik untuk home office dan bilik tidur yang telah siap:

Tilam memainkan peranan penting ketika merehatkan diri setelah penat bekerja. Tilam seperti di atas mampu memberikan sesi berehat anda lebih berkualiti.

Kerusi juga memainkan peranan penting sekiranya anda jadikan bilik sebagai pejabat anda juga. Kerusi yang ergonomik mampu memberikan kualiti maksimum dalam kerja seharian anda.


Lihat Bagaimana Orang Awam Di Gaza Menyelamatkan Diri Apabila Israel Melepaskan Serangan Udara…Banyak Darah

Russia Today (RT) telah mengeluarkan satu video yang menunjukkan serangan Israel melalui udara ke atas bangunan di Khan Younis. Seperti biasa, serangan bom ini oleh militan Israel ini telah menyebabkan kemusnahan kepada orang awam. Ini video, yang dirilis oleh RY di YouTuube semalam.


Lihat Bagaimana Orang Respon Apabila Dikatakan Diri Mereka Cantik

Pernah tak orang kata anda cantik? Apakah reaksi anda apabila dikatakan sebegitu?

Shea Glover, 18 tahun, pelajar sekolah tinggi dari Chicago, Amerika Syarikat pada asalnya hanya mahu menjalankan satu projek bebas tetapi akhirnya ia bertukar menjadi eksperimen sosial.

Sebelum Glover merakam wajah-wajah pelajar sekolah tinggi di Chicago itu, dia menyebut ayat ini kepada mereka:

Sungguh tak sangka reaksi balas pelajar-pelajar sekolah tinggi itu apabila Glover berkata begitu kepada mereka. Ia benar-benar reaksi spontan dan jujur yang menyentuh hati. Lihat ini:

“I want to clarify that my intentions were not to get a reaction out of people. I was simply filming beauty and this is the result.” – Shea Glover.

Saya sendiri berasa sebak dan terharu melihat reaksi jujur dari video Glover ini. Mungkin ada di antara mereka tidak pernah dikatakan cantik oleh orang luar. Mungkin juga ada di antara mereka berasa dirinya tidak cantik berbanding orang lain. Disebabkan itu mungkin ada yang fikir Glover sedang mempermainkan mereka dan ada juga yang tiada reaksi atau buat jelingan mata yang menunjukkan mereka tidak percaya apa yang diperkatakan.

Sebenarnya setiap orang ada kecantikannya yang tersendiri sama ada dari segi wajah, bentuk fizikal, akhlak, minda dan pelbagai lagi. Treasure it.

LIKE dan FOLLOW Vocket di Facebook serta Instagram


7 Cara Saya Jadi ‘Rambo’ Dan Dapatkan Tapak Berniaga Di Pasar Malam

Aku mulakan Mytakoyaki di Pasar Malam Taman Bukit Anggerik secara Rambo.

Istilah Rambo ni digunakan untuk orang yang baru-baru nak menjinakkan diri berniaga di pasar malam. Yang bukan-baru-baru pun ada, ada yang dah 4-5 tahun niaga pasar Malam pun masih ‘Rambo’.

Rambo dalam filem dikenali dengan watak selamba kodoknya melawan tentera yang besar dan ramai secara solo dan semberono. Lebih kurang itu juga lah penjelasan bagi istilah Rambo di pasar malam.

Rambo bermaksud niaga tanpa tapak berlesen. Pada kebiasaannya, ramai orang kita takut atau tak tahu nak berniaga di pasar malam oleh kerana ketiadaan lesen.

Memang benar, ketiadaan lesen atau permit niaga boleh membuatkan peniaga disaman dan kelengkapan niaga layak disita. Itu adalah fakta.

Masalahnya, untuk medapatkan lesen niaga perlukan masa yang lama dan juga karenah birokrasi seperti yang kita semua sedia maklum. Jadi Rambo adalah alternatif yang terbaik.

1. Perkara paling penting Rambo, jangan Rambo tanpa bagi salam.

Ini Malaysia, kita beradat timur. “Salam” perkara paling awal kita kena bagi. Bak kata orang tua-tua “masuk tempat orang bagi salam”.

Sebaiknya seminggu sebelum nak rambo, ‘reiki’ tapak-tapak pasar malam yang berpotensi. Perhatikan setiap lompang-lompang kosong yang ada di pasar malam tersebut.

Luangkan sedikit masa dan tanamkan sedikit keyakinan untuk bertanya kepada pakcik / makcik yang berniaga disebelah tapak kosong tu berkenaan status tapak tersebut.

Tanyalah pada pakcik / makcik tu : “Pakcik, sebelah ni ada orang niaga ke?”

Kalau jawabnya tiada, tanya pula : “Siapa yang handle / uruskan pasar malam ni?”

Bila diberitahu siapa, jawab pula : “Terima kasih pakcik”

2. Cari dan jumpa dengan person in charge

Selalunya PIC adalah ketua persatuan penjaja atau ketua rukun tetangga pengelola pasar malam di kawasan terbabit

Cerita baik-baik niat kita nak mencuba niaga di pasar malam atas desakan ekonomi bla bla bla.

Orang kita ni mudah aje, kalau kita berbudi maka orang berbahasa. Jadi positifkan minda. Cakap baik-baik walaupun mungkin pakcik tu akan cakap kerek-kerek ke apa. Doa pada tuhan minta permudahkan jalan.

Insyallah, kalau takde aral, dengan kebenaran person in charge, minggu depan tu datang semula dan berniaga di tapak yang kita dah tanya tu secara rambo. Risikonya apabila pihak berkuasa tempatan (PBT) buat operasi (insyallah setahun 2 kali).

Kalaupun PBT datang buat operasi, jangan takut sangat. Cakap baik-baik dengan mereka walaupun ditengking atau ditegur. Mereka hanya jalankan kerja mereka, kita kena faham.

Jangan marahkan mereka. Mereka pun makan gaji. Kalau tak buat kerja mereka berdosa. Kita nak tanggung dosa mereka kah?

Cerita baik-baik dan ikut arahan mereka. Kalau meraka kata tutup, maka tutuplah, kemas. Mungkin masa tu rezeki kita sampai situ aje.

Paling penting jangan melawan. Melawan boleh menyebabkan anda disaman dan perkakasan niaga anda disita. PBT ada kuasa menyaman dan menyita. Ini fakta, tetapi pegawai ada simpati dan hati. Ini anda mesti tackle.

Ingat dan jangan lupa. PBT ada kuasa saman dan sita perkakasan peniaga tanpa lesen.

Berniaga pasar malam ni macam hidup berjiran di kampung. Kita saling memerlukan satu sama lain. Aku dulu masa niaga pasar malam manjang terlupa atau tertinggal barang.

Siapa lagi kita nak harapkan di waktu-waktu getir ketika sedang berniaga kalau bukan jiran niaga.

Merekalah tempat aku meminjam plastik, sudu, lidi sate, bawang dan macam-macam lagi lah. Masa aku niaga di Pasar Malam UIA tahun 2011 dulu, setahun aku pinjam Pakcik Darpen punya elektrik untuk nyalakan lampu di gerai aku.

Satu sen pun dia tak minta. Setiap kali aku nak bayar dia pasti mengelak. Siap bagi aku sebungkus keropok dan goreng pisang percuma lagi.

Baca: Bagaimana Lelaki Ini Menyusun Syarikat Dan Aliran Tunai Agar Tidak Tercekik

Tiada yang kekal di dunia ini termasuklah keindahan. Bertabahlah kalau hari pertama kau berniaga sales RM10 aje. Bertabahlah juga kalau baru siap pasang khemah set up gerai hujan lebat menimpa dari jam 5 sampai 8 malam.

Itu benda yang akan dilalui sebagai peniaga pasar malam. Jangan gusar jangan gundah-gulana.

Kenangilah saat di mana pada jam 6 petang kau dah berjaya buat jualan sebanyak RM 500. Kenangilah saat kau sedang setup kedai customer dah order berpuluh-puluh bekas.

6. Pasang niat nak dapatkan lesen, dapatkan lesen SAH

Bila dah sedap berniaga Rambo, dalam 3-4 bulan berniaga di tapak yang sama, maka layaklah lesen bagi tapak tersebut untuk dipohon. Ikut prosedur yang betul sepperti digariskan oleh PBT. Elakkan beli tapak daripada owner lama tapak tersebut.

Faktanya, apabila peniaga mengabaikan tapak (tidak membayar fee lesen / permit) maka secara automatik lesen bagi tapak tersebut terbatal dan tapak tersebut adalah dibawah kuasa lesen PBT.

Jangan tak tahu ada tapak pasar malam yang dijual atas tangan setinggi RM 10k satu lot 6’x6’. Harga biasa adalah dalam lingkungan RM500 – RM1,500.

Elakkan, mohon dengan PBT (melalui pengelola atau pun secara terus). Sediakan dokumen dan gambar berkaitan, mohon. Biar lambat asalkan tak rugi.

Tetapkan masa nak berniaga atau boleh berniaga sampai bila. Contohnya dalam masa 5 tahun target nak ada kedai statik atau nak buka cawangan kat tapak lain.

Kena berkembang. Kalau tidak pasti akan tersangkut. Kumpul info, ilmu dan pengalaman banyak-banyak. Insyallah pasti berjaya.

Masa aku mula Mytakoyaki dulu, memang dikira nak kembangkan cara model franchise. Alhamdulillah dalam masa setahun dapat bina sistem dan selepas tu buat pilot test dalam masa setahun kemudian berkembang dengan cara licensing.

Kebanyakan Rakan Niaga Mytakoyaki aku advice untuk mula di pasar malam dengan cara sebegini. Sebabnya pasar malam adalah tempat paling cepat untuk mendapatkan ROI.

Jika berminat nak niaga takoyaki, bolehlah hubungi aku.

Baca lagi: 5 Tip Mudah Yang Dianggap Ringan Ketika Berniaga Di Tapak Karnival


Lihat Bagaimana Pemanasan Global Mengubah Bentuk Muka Bumi Switzerland Secara Drastik

Kepanasan dunia telah menjadikan beberapa tempat yang dahulunya dipenuhi dengan ais akhir bertukar kepada sebuah kawasan hijau.

Lebih mengejutkan adalah beberapa keping gambar perbezaan dahulu dan sekarang kawasan yang diselaputi dengan salji di Switzerland.

Suhu panas telah menampakkan rupa sebenar beberapa landskap yang sebelum ini dipenuhi dengan ais dan warna putih.

Switzerland dilaporkan telah kehilangan lebih daripada 500 glasier dan mereka menjangkakan bahawa 90 peratus lagi bakal hilang menjelang akhir abad ini.

Tempat tinggal mereka juga dikhabarkan akan meninggalkan kesan besar yang besar dengan beberapa tempat bakal ditenggalami air apabila beberapa tempat yang diselaputi ais mula mencair.

Kerajaan Swiss juga bimbang dengan perubahan landskap secara drastik akan menyebabkan tanah runtuh dan banjir lumpur kepada beberapa kawasan yang didiami penduduknya.

Hotel Belvedere, yang dibina pada tahun 1880-an di Alpine, merupakan mangsa awal perubahan cuaca yang drastik.

Pengunjung masih boleh berjalan ke dalam gua ais tersebut, tetapi kini bahagian bumbungnya telah dibungkus dengan kain putih bagi menghalang cahaya matahari masuk secara terus.

Pemanasan global semakin hari semakin memburuk, terbaharu, bekas presiden Amerika Syarikat, Barrack Obama menyatakan kerisauan beliau tentang dunia yang semakin hari, semakin memanas.

Budaya moden telah membunuh sedikit demi sedikit dunia ini. Pengguna menggunakan sesuatu perkara itu secara berlebihan – sebagai contoh rumah yang kita tinggal telah menggunakan kuasa elektrik secara berlebihan.

Manakala hutan-hutan membakar dengan drastik sejak beberapa tahun ini dan lebih mengejutkan apabila jantung bumi, iaitu Hutan Amazon turut menjadi mangsa kerakusan hati manusia.

Bumi Switzerland mempunyai keunikan yang abadi. Berikut adalah beberapa tempat yang mungkin anda mahu kunjungi. Klik pautan di bawah untuk membaca.

Bilik Hotel Di Switzerland Ini Berdinding Alam Dan Berbumbung Langit

5 Sebab Anda Patut Cuba Paragliding Di Lauterbrunnen, Switzerland

10 Tip ‘Paragliding’ Di Gunung Pilatus, Switzerland


Lihat Bagaimana Pembedahan Tukar Jantina Dijalankan

Kebelakangan ini sering kita dengar mengenai isu sosial yang menjadi-jadi dalam kalangan masyarakat lebih-lebih lagi isu transgender. Tidak lupa juga dengan isu yang timbul terutamanya yang berkaitan dengan isu jantina golongan ini yang sering dipersoalkan.

Sesetengah daripada golongan ini dipercayai terlalu ‘try hard’ untuk meyakinkan masyarakat mengenai status jantina mereka sehingga sanggup melakukan pembedahan menukar jantina. Mungkin ada dalam kalangan masyarakat yang masih tidak mengetahui dan tertanya-tanya bagaimanakah proses ini boleh dijalankan.

Namun perbuatan ini sudah pastinya bertentangan dengan agama dan seharusnya tidak mendapat galakan daripada masyarakat yang menjadikan isu ini seolah-olah satu proses yang normal. Hukum menyerupai dan menukar jantina boleh Pejabat Mufti Wilayah Persekutuan dibaca di sini.


Lihat Bagaimana Perancis Konsisten Melahirkan Bakat Baharu Untuk Bola Sepak

Ini merupakan dokumentari pendek mengenai negara Perancis bersempena pertandingan FIFA 2018 telah memasuki pertandingan separuh akhir.

Dalam video ia menerangkan bagaimana Perancis kekal konsisten menghasilkan bakat baharu walaupun tidak memenangi kejohanan antarabangsa untuk beberapa edisi. Antara bakat muda yang dihasilkan oleh mereka pada ketika ini Paul Pogba, Antoine Griezmann, Raphael Varane dan yang terbaru Kylian Mbappe.

Selain daripada menghasilkan bakat muda, mereka menggunakan undang-undang imigrasi sebagai satu kelebihan. Tonton video ini untuk mengetahui lebih lanjut.


Lihat Bagaimana Perodua Alza 2022 Diuji Sehingga Layak Terima Penarafan ‘5 Bintang ASEAN NCAP’

Selain pelancaran rasmi dibuat pada 20 Julai lalu, ASEAN NCAP turut mengumumkan keputusan penilaian yang dibuat terhadap model serba baharu Perodua Alza 2022.

Model MPV itu telah mencatatkan pencapaian luar biasa dalam penilaian di mana ia memperoleh penarafan ‘5 Bintang ASEAN NCAP’ dengan skor keseluruhan sebanyak 81.64 mata.

Alza baharu merupakan model keempat yang dinilai di bawah protokol 2021-2025 semasa yang terdiri daripada empat kategori penilaian; Perlindungan Penghuni Dewasa (Adult Occupant Protection/AOP) di mana ia mencapai 36.20 mata, Perlindungan Penghuni Kanak-kanak (Children Occupant Protection/COP) dengan 16.88 mata.

Bagi kategori Bantuan Keselamatan (Safety Assist/SA) pula, model Alza telah mendapat 18.57 mata dan 10.00 mata bagi kategori Keselamatan Penunggang Motosikal (Motorcycle Safety/MS).

Keputusan itu telah mendapat pujian daripada Ketua Pengarah MIROS, Yang Berhormat Dato’ Dr. Khairil Anwar Abu Kassim.

Beliau yang juga Setiausaha Agung ASEAN NCAP berbangga kini jenama tempatan sangat mengambil berat dalam menjaga keselamatan para penggunanya serta pengguna jalan raya lain.

“Dengan pelancaran Alza baharu, Perodua telah menunjukkan semangat dan semangat berterusan mereka untuk keselamatan pengguna jalan raya—bukan sahaja untuk keselamatan pelanggan dan keluarga mereka tetapi juga pengguna jalan raya lain. Oleh itu, saya menggalakkan lebih banyak pengeluar kenderaan untuk menunjukkan minat yang sama juga dengan membangunkan kereta yang mempunyai teknologi keselamatan yang diperlukan sambil kita bekerjasama memenuhi sasaran mengurangkan separuh kematian jalan raya di rantau ini.”

Perodua Alza 2022 dilengkapi dengan kelengkapan standard 6 beg udara, Sistem Brek Anti-kunci (ABS), Kawalan Kestabilan Elektronik (ESC), Sistem Peringatan Tali Ledar (SBR) untuk penumpang hadapan dan belakang. Selain itu, model itu turut dipasang dengan sistem Autonomous Emergency Braking (AEB), teknologi Auto High Beam dan Pedestrian Protection sebagai standard di semua variannya.

Ia juga menawarkan teknologi bantuan keselamatan terkini lain sama ada sebagai kelengkapan standard atau pilihan iaitu Pengesan Titik Buta (BSD) yang dipasang pada kedua-dua belah kenderaan, Lane Departure Warning (LDW), Amaran Perlanggaran Hadapan (FWC) dan Lane Keep Assist (LKA).

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada hari sama semasa pelancaran juga, lelaki ini menjadi pemilik Perodua Alza yang pertama. Baca lebih lanjut melalui pautan di bawah.

‘Ini Barulah Presiden Kelab Sebenar’ – Pemilik Pertama Perodua Alza 2022 Raih Perhatian Netizen

Perdana Menteri Lancar Perodua Alza Baharu Dengan Harga Rasmi Bermula RM62,500

Tempahan Perodua Alza Serba Baharu Dibuka Dengan Harga Bermula RM62,000


Lihat Bagaimana PM Australia Dimaki Oleh Rakyatnya Akibat Kenaikan Kos Sara Hidup

Nasib yang tidak baik menimpa Perdana Menteri Australia selepas beliau dimaki dan dikutuk oleh rakyatnya sendiri akibat daripada ketidakpuasan hati mereka mengenai kenaikan kos sara hidup yang semakin membebankan.

Kejadian ini terjadi ketika Perdana Menteri Australia, Scott Morrison berkunjung ke salah sebuah pub bernama Edgeworth Tavern di kawasan Newscatle, New South Wales dan telah dikunjungi oleh seorang pesara. Pesara itu kemudiannya mengutuk Morrison mengenai bantuan kewangan yang diterima warga emas.

“Inilah yang anda katakan semasa anda dipilih: ‘Kami akan membantu semua orang yang telah bekerja sepanjang hidup mereka, membayar cukai mereka’…,” kata lelaki itu. Ya… Saya telah bekerja sepanjang hidup saya dan membayar cukai.

“Anda boleh memiliki rumah sejuta dolar, mempunyai AU$250,000… dengar cakap saya… $250,000 di bank, mendapat potongan cukai atau cukai dibayar, tetapi seorang pesara yang kurang upaya tidak dibenarkan untuk mempunyai sebarang pendapatan,” katanya.

Ketika dia cuba dileraikan oleh mereka yang mengelilingi Morrison, lelaki itu bertindak menolak dan sebaliknya menuding jarinya ke muka Perdana Menteri Australia itu dalam riak yang sangat kecewa.

Kelihatan Morrison cuba menawarkan bantuan dan peluang kepada lelaki itu untuk bercakap dengan beberapa pegawainya bagi membincangkan keluhan hatinya, namun lelaki itu menyatakan bahawa dia muak dengan janji kosong yang diberikan oleh Morrison.

Pada November, Peguam Negara menyatakan bahawa Kerajaan Australia di bawah pimpinan Morrison tidak akan mempunyai masa untuk memenuhi janji yang telah mereka tetapkan dalam pilihan raya 2019.

Kempen pilihan raya belum bermula secara rasmi, tetapi Morrison dan Ketua Pembangkang Anthony Albanese telah melakukan perjalanan selama beberapa minggu untuk bertemu warga Australia dan mengumumkan rancangan bagi dasar mereka.

Isu kos sara hidup dalam kalangan rakyat menjadi perhatian utama gabungan Parti Liberal dan Parti Kebangsaan serta Parti Buruh pembangkang.

Terdahulu, Kerajaan Gabungan mengumumkan pemberian tunai AU$250 untuk penerima pencen dalam bajet persekutuan. Tetapi dasar ini telah dikritik oleh beberapa organisasi perkhidmatan sosial dan didakwa tidak cukup.

Parti Buruh berjanji untuk mengkaji semula faedah kebajikan. Mereka berhasrat menambah bilangan sekiranya menang dalam pilihan raya. Tetapi pihak Parti Buruh enggan menyatakan berapakah kenaikan yang akan dijanjikan.

Ahli politik berbadan gemuk cenderung untuk rasuah, lapor kajian antarabangsa. Rujuk pautan di bawah untuk membaca.

Ahli Politik Berbadan Gemuk Cenderung Untuk Rasuah, Lapor Kajian Antarabangsa

Agong Nasihat Ahli Politik Muhasabah Diri, Jangan Heret Negara Ke Kancah Politik

Kajian Mendapati Rakyat Malaysia Lebih Percaya Doktor Berbanding Ahli Politik


Lihat Bagaimana Rantaian COVID-19 Mampu Diputuskan Dengan Menggunakan ‘Domino Effect’

Sejak Perintah Kawalan Pergerakan dikuatkuasakan bulan lalu, sikap kreatif dan ambil tahu rakyat Malaysia dapat dilihat dengan beberapa hantaran di sosial media yang mengetengahkan informasi penting bagi mendidik rakyat Malaysia betapa pentingnya untuk memutuskan rantaian COVID-19.

Terbaharu, Dick Chua, seorang pembikin filem yang telah berkecimpung lama di dalam bidang ini turut berkongsi cara kreatif beliau bagi menyampaikan informasi mengapa saranan kerajaan untuk kekal di rumah perlu di ambil serius.

Beliau yang pernah mendapat pengiktirafan dari Festival Filem Calgary Fringe dan Pertandingan Filem Pendek Akira Kurosawa Memorial di Jepun melalui filem Live Life telah tampil dengan satu video pendek yang dilakonkan oleh anak dan isteri beliau.

I miss shooting so one night I have this idea to make a film with just the 4 of us. 😂 來來十仆一下我們和蔡膽蔡芯的嘔心製作！ Special thanks to @kimberlycy for helping with the music and sound! Amazing job! Enjoy and happy world health day everyone! #stayhome #stayathome #菜子園 #dmovingpictures #worldhealthday

A post shared by  Dick Chua (@dickchua) on Apr 7, 2020 at 6:52am PDT

Di dalam filem pendek tersebut, perjalanan cerita bermula apabila seorang budak lelaki sibuk menyusun permainan domino. Tetapi ia diganggu oleh seorang kanak-kanak perempuan yang menolak dominonya jatuh dan telah mengakibatkan susunan domino yang lain turut jatuh.

Namun situasi itu dapat diselamatkan oleh watak seorang wanita dewasa yang berjaya mengalihkan salah satu domino sebelum ia melanggar domino yang lain. Di akhir babak dia meninggal satu mesej yang kuat bagaimana rantaian COVID-19 dapat diputuskan jika kita kekal duduk di rumah dan melakukan penjarakan sosial.

Melalui filem pendek ini dan perkongsian dari Associate Professor Dr Rafdzah Ahmad Zaki di Malaysiakini, dapat dilihat bagaimana barisan domino ini digunakan sebagai metafora kepada penyebaran wabak COVID-19. Apabila salah satu domino ditolak, ia akan turut menjatuhkan domino yang lain. Dengan mengalihkan atau menjarakkan domino yang lain dapat menyelamatkan keseluruhan barisan domino daripada jatuh.

Sekarang bayangkan wabak ini seperti domino tadi. Penyebaran wabak tidak akan berhenti jika kita sendiri yang tidak memecahkan rantaian virus dengan mengikut langkah-langkah yang telah ditetapkan oleh kerajaan. Sekiranya tiada langkah pencegahan diambil dan penjarakan sosial tidak dipraktikkan. Wabak itu mampu untuk merebak menjadi kumpulan yang besar.

Idea kreatif yang hanya mengambil masa sehari untuk disiapkan ini telah mendapat 3,000 likes dari netizen dengan rata-rata daripada mereka memuji idea kreatif Dick Chua.

Untuk rekod, Dick Chua pernah memenangi enam anugerah di BMW Shorties pada 2012 termasuk anugerak Filem Terbaik menerusi filem pendek Murdered. Pada 2014, beliau turut tersenarai di dalam Malaysia Top 10 Outstanding Creative Youth Award yang disampaikan oleh Timbalan Menteri Belia & Sukan Malaysia pada ketika itu.

Untuk bacaan lanjut mengenai COVID-19, klik pautan di bawah.

Jerman Dan Belanda Benarkan Laungan Azan Untuk Naikkan Semangat Hadapi COVID-19

WHO Akui Buat Kesilapan, Minta COVID-19 Tidak Dipolitikkan

Remaja Ini Tolak Tawaran RM35 Juta Untuk Sertakan Iklan Pada Laman ‘Live’ COVID-19


Lihat Bagaimana Reaksi Penyokong Najib Bila ‘Bossku’ Dijatuhkan Hukuman Penjara 12 Tahun

“Kami tak boleh terima!” Kata salah seorang penyokong Datuk Seri Najib Razak, bekas perdana menteri keenam sebelum mahkamah mengekalkan keputusan bersalah semalam terhadap beliau.

Sebahagian rakyat Malaysia mungkin menyambut baik keputusan mahkamah. Bagi mereka, ia adalah jalan keadilan yang panjang dan memenatkan. Bermula daripada jatuhnya Najib Razak pada pilihanraya pada 2018, sehinggalah dia dibawa ke penjara semalam. Bagi mereka, ini adalah detik bersejarah buat semua yang berjuang setelah melihat negara digunakan untuk kepentingan individu.

Bagaimanapun, bagi sebahagian penyokong Najib. Mereka melihat keputusan mahkamah seolah-olah berat sebelah. Panel hakim dilihat seolah tidak memberi ruang atau peluang kepada Najib untuk membela diri. Ketidakadilan ini disuarakan apabila sebahagiannya berkumpul sejak daripada minggu lalu lagi untuk memberi sokongan kepada Najib.

Penyokong Datuk Seri Najib dari Pekan, Pahang menyifatkan bekas PM itu sebagai pemimpin ‘sempurna’.Video penuh: https://t.co/QZ9DaxJ9fs #SinarOnline pic.twitter.com/hvZTuqnpnu

— SinarHarian (@SinarOnline) August 23, 2022

Melalui video yang dimuat naik oleh Sinar Harian, kelihatan laungan ‘Hidup Najib’ bergema di perkarangan Istana Kehakiman, Putrajaya. Rata-rata penyokong Najib memakai baju warna biru dengan tulisan Bossku terpampang di dada.

Ketika ditanya apakah faktor yang membuatkan mereka hadir, seorang nenek berkata “Datuk Seri Najib ini seorang yang bagus, sempurna di mata rakyat, dia berhati rakyat, berjiwa rakyat.” Seorang lagi wanita pula berkata, “Kita sayang dia sebab dia banyak bantu orang-orang kampung. Banyak membantu rakyat,” katanya.

Seorang penyokong Najib menganggap keputusan yang dibuat mahkamah berat sebelah serta menidakkan hak Najib untuk mempertahankan dirinya. Kata mereka, mahkamah telah menafikan bukti baharu yang cuba di bawa oleh pasukan pembelaan.

“Bebas, bebas. Bebas Bossku!” dilaungkan di luar Istana Kehakiman.

Masih ramai penyokong DS Najib berada di luar mahkamah.@501Awani pic.twitter.com/koM9VKY25W

— Ridauddin Daud (@RidauddinDaud) August 23, 2022

Melalui perkongsian Ridauddin Daud, seorang wartawan Astro Awani, beliau memuat naik sebuah video yang menunjukkan penyokong Najib melaungkan slogan kebebasan kepada Najib. Dengan baju berwarna merah jambu, mereka melaungkan ‘Hidup Bossku, bebas, bebas, bebas bossku!”

Perkongsian video daripada Sinar Harian pula menyaksikan tangisan daripada penyokong Najib mengiringi beliau ke penjara. Kedengaran laungan “sabar bossku” ketika beberapa kenderaan keluar membawa perdana menteri ke enam itu ke penjara.

Hujan renyai, tangisan penyokong iringi Najib ke penjara

Hujan renyai serta tangisan penyokong mengiringi kenderaan yang membawa Datuk Seri Najib Tun Razak ke Penjara Kajang.

Artikel: https://t.co/anuNJ8bYtS#SinarHarian #BeritaSemasa #Najib pic.twitter.com/N368mYHbG5

Semalam rakyat Malaysia disaksikan dengan jatuhnya seorang bekas Perdana Menteri, Datuk Seri Najib Tun Razak apabila panel lima hakim yang diketuai Ketua Hakim Negara, Tun Tengku Maimun Tuan Mat sebulat suara mengekalkan sabitan salah yang dikenakan terhadap bekas perdana menteri ke enam tersebut.

Mahkamah semalam mengekalkan hukuman penjara lima tahun dan denda sebanyak RM210 juta terhadap Najib selepas didapati bersalah berhubung penyelewengan dana RM42 juta SRC International Sdn Bhd.

Dalam penghakiman setebal 15 muka surat itu, susulan keengganan pihak pembelaan untuk memfailkan sebarang hujahan, panel hakim tiada pilihan lain selain memberi fokus kepada 94 alasan rayuan yang difailkan melalui petisyen sebelum ini.

“Pertamanya Mahkamah Rayuan tepat berdasarkan fakta dan undang-undang dalam memutuskan bahawa Hakim Bicara Mahkamah Tinggi tepat dalam menentukan pendakwaan berjaya membuktikan kes prima facie terhadap ketujuh-tujuh pertuduhan. Keduanya, Mahkamah Rayuan tepat berdasarkan fakta dan undang-undang dalam memutuskan bahawa Hakim Bicara Mahkamah Tinggi telah melihat kesemua kes pembelaan,” katanya lagi.

Najib Razak kekal jalani hukuman penjara 12 tahun, denda RM210 juta. Rujuk pautan di bawah untuk membaca.

Najib Razak Kekal Jalani Hukuman Penjara 12 Tahun, Denda RM210 juta


Lihat Bagaimana Reaksi Will Smith Ketika Bekas Isterinya Mengaku Pernah Curang

Dengan hubungan mereka telah mendapat spotlight daripada netizen di sosial media dan peminat di seluruh dunia, Jada Pinkett Smith dan Will Smith telah tampil untuk duduk bersemuka bagi merungkaikan kisah kejatuhan rumah tangga mereka.

Tanpa berselindung, Pinkett Smith mengaku bahawa dia telah menjalinkan hubungan dengan artis August Alsina ketika dia dan Smith masih lagi bersama.

Bercakap di rancangan Red Table Talk, Pinkett Smith menyatakan bahawa hubungan sulit dengan penyanyi dan penulis lagu, Alsina berlaku dalam tempoh semasa mereka berdua bakal melalui fasa perpisahan.

Smith menggambarkan perpisahan dalam jangka waktu tertentu bertujuan untuk memberi ruang kepada diri masing-masing untuk mencari bahagia yang mereka inginkan, “kamu akan mencari cara untuk membuat diri kamu bahagia dan saya akan mencari cara untuk membuat diri saya bahagia.”

Dan Pinkett Smith menambah, “Dari situ, seiring berjalannya waktu, saya telah menjalinkan hubungan dengan August.”

Pinkett Smith yang pernah beraksi di dalam dua filem Matrix menambah bahawa tujuan perbincangan ini dilakukan adalah dia mahu membersihkan nama Will Smith yang terpalit dengan satu laporan di mana dia telah memberi keizinan kepada bekas isterinya itu untuk menjalinkan hubungan dengan August.

Dalam wawancara radio dengan The Breakfast Club, Alsina telah mengesahkan bahawa dia dan Pinkett Smith menjalinkan hubungan semasa dia masih dalam perkahwinan. Alsina turut mengatakan bahawa hubungan itu dibina atas pengetahuan dan restu penuh dari Will Smith.

“Satu-satunya orang yang boleh memberi kebenaran dalam keadaan tertentu adalah saya,” kata Pinkett Smith sambil menambah bahawa dia faham mengapa August menganggap hubungan itu terjalin dengan ‘restu’ kerana dia dan Smith berpisah dengan cara yang baik.

Smith dan Pinkett Smith mula berkahwin pada tahun 1997, setelah bertemu buat pertama kali di set sitkom 1990-an The Fresh Prince Of Bel-Air. Pasangan ini mempunyai dua orang anak – Jaden, 22, dan Willow, 20 – kedua-duanya bekerja di industri hiburan.

Will Smith mengaku dia pernah terfikir bahawa dia dan Pinkett Smith tidak akan pernah bertegur sapa lagi. Namun kini, pasangan itu telah berdamai, dengan Pinkett Smith menggambarkan hubungan mereka sebagai “cinta tanpa syarat”.

Mereka mengakhiri wawancara dengan ayat yang di ambil dari salah satu dialog ikonik Bad Boys, “We ride together, we die together. Bad marriage for life”.

Terdahulu, Will Smith dan Sofyank96 pernah berkolaborasi bersama untuk mencipta satu video awesome sempena promo filem Gemini Man. Klik pautan di bawah untuk membaca.

Tonton Video Kolaborasi ‘Awesome’ Antara Sofyank96 Dan Will Smith


Lihat Bagaimana Ribut Petir Dan Angin Kencang Ini Hampir Ragut Nyawa 8 Sekeluarga

Semalam tular di media sosial mengenai sebuah video rakaman yang menunjukkan kekuatan angin kencang dan ribut petir di Alor Setar, Kedah. Seperti yang kita tahu, beberapa kawasan di utara Malaysia seperti Kedah, Perak, Perlis dan Pulau Pinang dilanda bencana tersebut.

Banyak kerosakan harta benda terjadi akibat fenomena berkenaan, yang paling membuat orang ramai risau ialah keselamatan nyawa penduduk setempat. Kejadian berkenaan telah meninggalkan kesan mendalam terhadap 8 sekeluarga apabila kenderaan yang dinaiki mereka dihempap pokok di Jalan Sungai Baru Tengah, Alor Setar Kedah.

Kejadian tersebut telah mengakibatkan seorang lelaki, seorang wanita, 3 remaja dan 3 kanak-kanak dikejarkan ke Hospital Sultanah Bahiyah (HSB) untuk rawatan lanjut. Dalam kejadian yang sama juga, seorang warga asing warga Maghribi yang berada di sekitar tempat kejadian turut dikejarkan ke hospital.


Lihat Bagaimana Rumah Teres Ini Diubahsuai Dengan Rekaan Minimalis

Rumah ini kelihatan seperti rumah teres biasa dari luar tetapi anda akan menghargai segala-galanya di dalam! Minimalis yang terbaik!

Dengan pintu gerbang yang besar di fasad, ia mewujudkan semi enclosure space yang mempunyai pelbagai fungsi. Daripada hanya menambah tekstur ke fasad, ia juga menyediakan privasi. Rak kasut juga disembunyikan dengan jayanya!

Semua kawasan disambungkan tanpa sebarang pembahagian. Perabot moden dan minimalis digunakan dan ditambah dengan warna tambahan untuk membuat kontras. Para panjang di dinding menjadi salah satu elemen penting di ruang tamu yang berfungsi sebagai rak tv dan tempat duduk di ruang makan.

Kayu pepejal dengan nada lembut dipilih sebagai bahan utama untuk tempat makan dan kabinet dapur. The happiness tree atau Garcinia subelliptica menjadi tumpuan di kawasan itu untuk memecah suasana yang membosankan sambil meningkatkan nilai estetika. Kemas dan teratur!

Sebahagian daripada siling dikeluarkan dan diganti dengan bahan lut sinar untuk membolehkan pencahayaan semulajadi sambil memastikan pokok tumbuh dengan baik. Warna putih menjadikan ruang lebih luas dan tinggi. Kemasan tangga sangat minimal, mungkin tidak praktikal jika ada anak kecil di rumah.

Ini akan menjadi tempat kesukaan untuk suri rumah. Sebuah pulau dengan marmar putih, ia sangat bersesuaian dengan kabinet berkayu. Malah, bilik dobi adalah idea genius dimana tersembunyi di belakang panel hitam. Cahaya yang masuk melalui tingkap belakang memberikan peluang untuk baju dijemur dan kering di dalam rumah.

The window treatment berfungsi dengan baik pada waktu siang dan malam. Terdapat sebuah bilik tidur yang berhubung dengan kawasan itu dan tingkap besar cukup sempurna untuk mencerahkan kawasan tersebut. Tumbuhan hijau menyerikan ruang sekaligus melembutkan pemandangan yang keras.

Ini merupakan kawasan bumbung dan pastinya anda akan dapat bergembira bersama keluarga untuk menikmati makan malam atau mengadakan bbq mahupun parti sambil dihidangkan dengan pemandangan yang cantik. Malah, boleh dijadikan tempat untuk anda membawang.

Ini pula keadaan rumah pada waktu walam. Sangat sesuai untuk mereka yang menyukai konsep minimalis. Lihat pemandangan dari lorong belakang. Grill menegak hanya masuk akal untuk tujuan berfungsi  dan estetik. Mudah dan praktikal. Boleh buat show malam-malam.

Selain itu, walk in wardrobe dan ruang kerja tersembunyi di belakang tirai. Mudah tetapi bagus! Bahagian tingkat atas tidak mempunyai perabut tambahan.

Pelan lantai dan pandangan seksyen untuk rujukan anda. Lokasi terletak di Petaling Jaya, Malaysia dan direka oleh Fabian Tan Architect. Kawasan yang dibina adalah 1,275 kaki persegi, tanah plot iaitu 23 ‘× 75’.

#RealDeal. Nak dapatkan handphone power 8GB RAM + 128GB Storage? Jom tonton video ini.


7 Destinasi Menarik Yang Buatkan Busan Digelar ‘Hidden Gem’ Korea

Sebut sahaja mengenai bercuti di Korea, pasti ramai membayangkan destinasi percutian seperti kota Seoul atau Pulau Jeju yang penuh dengan keindahan. Namun, mungkin ramai yang belum tahu Korea Selatan juga memiliki sebuah bandar yang pada kami sebuah hidden gem di dalam negara tersebut. Destinasi yang saya maksudkan adalah bandar Busan.

Tidak seperti ‘namanya’, Busan yang terletak di bahagian pantai ini nampaknya berjaya menawarkan pelbagai aktiviti baik dari segi golongan kanak-kanak sehinggalah kepada warga emas. Buat anda yang gemar shopping serta tidak mahu bersesak seperti mana kota Seoul atau mahu menikmati keindahan pantai di Korea, Busan adalah tempatnya.

Kami yakin, pasti yang ingin tahu ada apa dengan Busan yang membuatkan bandar ini semakin menerima pertambahan pelancong setiap tahun. Berikut kami kongsikan kepada anda tujuh tempat menarik yang membuatkan anda pasti tidak akan bosan dengan Busan.

Di Busan terletaknya sebuah muzium yang menempatkan segala hidupan laut sama ada yang masih hidup mahupun yang diawet di bawah satu bumbung. Untuk pengetahuan, pembukaan muzium ini merupakan salah satu cara apresiasi penduduk Busan terhadap para nelayan serta kekayaan kehidupan laut di tempat mereka.

Memasuki sahaja muzium yang terdiri daripada empat tingkat ini, anda berpeluang melihat pelbagai kehidupan laut beserta sejarah yang tersendiri. Selain itu, para pengunjung turut berpeluang melihat bagaimana sebuah muzium hidupan laut ini dibawakan dengan gaya yang lebih interaktif buat para pengunjung.

Sekiranya anda merupakan seseorang yang meminati sejarah berkaitan hidupan laut National Fisheries Science Museum antara destinasi yang perlu dituju.

Mungkin ramai yang tidak tahu, di Busan terletak sebuah masjid yang menjadi himpunan komuniti Muslim di bandar ini. Menjadi satu-satunya masjid di bandar ini sekaligus berjaya merapatkan lagi ukhuwah penduduk Muslim di Busan. Lokasi masjid ini juga terletak tidak jauh daripada National Fisheries Science Museum dimana anda boleh melawatinya kedua-duanya dalam satu hari.

Berdasarkan apa yang dimaklumkan, komuniti Muslim di Busan cuma mewakili sebanyak 2%. Walaubagaimanapun, masjid Busan Al-Fatah tidak lekang daripada penduduk Muslim setempat serta mereka turut menjalankan kuliah serta pengajian Al-Quran secara aktif di masjid ini.

Sekiranya anda merupakan peminat street food Korea inilah tempatnya. Bayangkan dengan laluan jalan sepanjang beberapa kilometer ini, anda bakal disajikan dengan pelbagai makanan yang bakal membuatkan anda rambang mata.

Selain itu, Busan Night Market juga turut popular dengan penawaran cenderamata serta pelbagai lagi barangan lain melibatkan rangkaian kedai kosmetik, pakaian dan sebagainya. Dalam erti kata lain, memang tak puas rasanya ke Busan Night Market sekiranya anda merupakan kaki shopping. Buat anda yang kerap menonton rancangan makanan street food Korea, inilah masanya untuk anda mencubanya.

Sebuah lagi tempat yang ikonik buat penduduk Busan sudah semestinya Jagalchi market. Pasar basah ini berjaya menempatkan hidupan laut yang segar setiap hari dimana para pengunjung mendapatkannya serta membawanya ke restoran berdekatan untuk dimasak.

Buat anda yang pertama kali ke sini, jangan terkejut jika anda bakal lihat hidupan laut seperti ikan, udang dan sotong yang lebih besar saiznya yang ditawarkan dengan harga berpatutan. Pada kami, Jagalchi market merupakan antara tempat yang berbaloi untuk dilawati di Busan dalam memperlihatkan suasana penjualan di bandar ini.

Kata orang tidak sah kalau ke Busan namun tidak singgah ke Busan Gamcheon Village. Lokasinya yang sudah menjadi trademark buat Busan dengan susunan rumah berwarna warni pastinya tidak lekang dengan orang ramai mengambil gambar.

Selain daripada susunan rumah yang berwarna-warni, Busan Gamcheon Village turut menawarkan pengalaman menarik sambil berpeluang mendapatkan cenderahati dengan kedai berkonsepkan klasik Korea.

Buat kaki Instagram diluar sana, anda diwajibkan untuk kesini bagi mendapatkan gambar dengan latar belakang yang menarik.

Sebuah lagi lokasi buat kaki Instagram sudah pastinya Songdo Marine cable car. Mula diperkenalkan sejak beberapa tahun sebelum ini, penawaran kereta kabel ini berjaya memberikan anda melihat keindahan pemandangan sekitar Busan dengan lebih luas.

Untuk pengetahuan, harga bagi seorang dewasa untuk menikmati keindahan Busan dengan menaiki dewasa adalah sekitar 17,000 Won (~RM62). Adakah berbaloi? Pada kami ia sangat berbaloi dengan melihat pemandangan pemandangan bandar Busan yang memukau terus daripada kereta kabel.

Terdapat juga altenatif buat para pengunjung dimana anda berpeluang mendaki tangga yang tersedia untuk sampai ke puncak Songdo.

Selain itu, pemandangan dari puncak bukit Songdo juga tidak kurang hebatnya. Anda juga berpeluang menikmati teh serta melihat pemandangan sekitar yang turut diterima dengan angin bayu yang membuatkan anda tidak akan terus selesa untuk bersiar-siar.

Buat para wanita atau kaki shopping yang mahu mendapatkan seleksi kosmetik atau pelbagai lagi barangan berjenama inilah tempatnya. Mana tidaknya, dengan gelaran World’s Largest Department Store yang dipegang sejak 2009, pasaraya ini berjaya menawarkan segala yang diperlukan bermula daripada barangan makanan sehinggalah kepada barangan berjenama yang tidak ditawarkan di tempat lain.

Selain itu, Shinsegae Centum City turut menawarkan spa mewah khusus buat anda yang ingin memanjakan diri. Dengan penyertaaan bangunan lima tingkat dengan bilik sauna yang pelbagai, kami yakin anda pastinya akan berpuas hati dengan servis lima bintang yang ditawarkan.

Pada kami, Busan sememangnya destinasi yang tidak akan membuatkan para pengunjung bosan. Meskipun kurang popular berbanding Pulau Jeju dan Seoul, Busan berjaya menyertakan segalanya di dalam sebuah bandar.

Lebih menarik, anda berpeluang menikmati keindahan Busan tanpa perlu bersesak dengan orang ramai memandangkan bandar memiliki populasi penduduk serta pengunjung yang sedikit rendah berbanding Seoul.

Buat anda yang bercita-cita untuk ke Busan, terdapat beberapa penerbangan yang menawarkan laluan secara terus daripada Kuala Lumpur. Pilihan kami sudah pastinya AirAsia dimana anda berpeluang terbaik dari KLIA2 terus ke Gimhae International Airport.

Difahamkan AirAsia kini semakin rancak dalam menawarkan penerbangan ke Korea. Pastinya peluang untuk anda mendapatkan tiket penerbangan dengan harga rendah lebih banyak ditawarkan melalui promosi 1.9 juta tempat duduk percuma yang ditawarkan. Apa tunggu lagi? Mungkin inilah masanya untuk anda menikmati Bandar Busan yang tidak bosan untuk dilawati.

#RealDeal. Nak dapatkan handphone power 8GB RAM + 128GB Storage? Jom tonton video ini.


Lihat Bagaimana Rumah Teres Ini Diubahsuai Dengan Rekaan Moden Dan Minimalis

Siapa sangka rumah yang kelihatan biasa ini mampu diubahsuai menjadi sebuah rumah yang cantik dengan rekaan minimalis.

Terbaharu, pengguna Twitter @_azizulazman telah berkongsi beberapa keping gambar rumah yang diubahsuai dan mendapat perhatian netizen.

Project Name : TTG 76Location : Titi Gantung, Bota PerakConcept / Idea : Modern Minimalist Designer / Architect : buatdesign (IG)Photo : _azizulazman (IG) pic.twitter.com/iTXQD8bpBi

— _azizulazman (@_azizulazman) June 3, 2020

Rumah teres di Titi Gantung, Bota, Perak itu telah diubahsuai oleh arkitek buatdesign. Kita lihat dahulu keadaan rumah tersebut sebelum diubahsuai. Ayuh kita mulakan.

Anda dapat lihat rumah tersebut seperti sudah lama terbiar dan merupakan rumah lot tepi. Semestinya mempunyai ruang yang banyak untuk diubahsuai.

Mesti anda sudah tidak sabar untuk melihat rekaan rumah ini selepas diubahsuai dan diberikan sentuhan moden minimalis. Jom kita lihat bagaimana trasformasi rumah tersebut.

Penggunaan warna putih dan hitam pada rumah ini membuatkan rumah ini kelihatan luas, kemas dan cantik. Semua kawasan disambungkan dengan pembahagian iaitu pintu kaca untuk membahagikan ruang.

Perabot moden dan minimalis digunakan dan ditambah dengan warna tambahan untuk membuat kontras. Sudah namanya minimalis, memanglah tidak mempunyai perabot yang banyak.

Ditambah dengan hiasan daun berwarna hijau di penjuru ruang di ruang tamu menaikkan seri ruangan tersebut. Minimalis memang terbaik!

Buat anda yang ingin mengubahsuai rumah anda, mungkin anda boleh mempertimbangkan untuk mengubahsuai dengan rekaan ini. Diharap perkongsian ini sedikit sebanyak memberikan inspirasi buat anda diluar sana.

Sementara itu, kami kongsikan beberapa rekaan rumah untuk anda jadikan sebagai inspirasi. Klik sahaja pautan di bawah ini.

Cantik Dan Kemas, Lihat Transformasi Rumah Flat Dengan Rekaan Moden Bermodalkan RM1,300

Lama Terbiar, Lihat Bagaimana Rumah Kampung Ini Diubahsuai Dengan Rekaan Moden

Bagaimana Rumah ‘Pecah’ Diubahsuai Jadi Menarik Dengan Kos Renovasi Bawah RM8K


Lihat Bagaimana Rumah Teres Ini Mampu Diubahsuai Untuk Tampil Lebih Luas

Siapa sangka rumah teres dengan keluasan 20 ‘× 60’ mampu tampil kondusif dan luas seperti ini? Konsep ini menggalakkan golongan muda untuk berkongsi tanah dengan individu lain tanpa perlu mengorbankan privasi mereka dan keperluan mempunyai ruang yang selesa bagi sebuah rumah.

Dengan cara ini, pemilik rumah bakal memperoleh ruang yang luas pada keadaan yang yang sempit selepas dikurangkan dari dinding dan struktur.

Fasad ini melibatkan struktur berbilang dek dimana ia dicipta dengan rod keluli ringan dan cat ladder yang disambungkan pada bahagian luar ke bahagian bilik tidur di atas. Ia juga bertindak sebagai taman terapung untuk rumah, dengan tumbuhan pasu dan pendaki yang tumbuh di dek untuk meningkatkan nilai estetika.

Untuk membuat ruang kelihatan lapang, ruang bersambung menegak dibentuk dengan membedah ruang dalaman dengan pelbagai tahap perpecahan dan menggunakan tangga tunggal untuk menyambungkan mereka semua. Kawasan dapur pula terletak di tingkat bawah dengan konsep minimalis yang kelihatan selesa dan halus.

Dengan penggunaan struktur berwarna putih, ruang sempit juga akan kelihatan lebih luas. Konsep mezanin digunakan untuk membahagikan ruang di dalam rumah. Cantik kan? Pada asasnya, anda sedang mencari satu unit rumah bebas. Yang lain hanya mencerminkan reka bentuk. Jadi, jangan mengelirukan

Bilik tidur terletak di tingkat atas dengan menjadikan panel kayu sebagai siling. Banyak bukaan memastikan rumah itu dimasuki cahaya matahari semula jadi. Bahan yang digunakan kelihatan sempurna untuk membangkitkan suasana kesederhanaan.

Ini pula bilik tidur lain di tingkat lain. Tiada penghadang katil? Tidak menjadi satu masalah kerana ketiadaan penghadang katil boleh mengurangkan kos dan menjadikan ruang kelihatan lebih tinggi.

Malah, lebih banyak bukaan yang membolehkan cahaya matahari memasuki ruang dalam rumah pada waktu siang. Mengapa perlu membayar lebih banyak apabila anda boleh mengurangkan kos?

Buat anda yang tertanya-tanya, rumah ini terletak di Bangsar, Kuala Lumpur dan direka oleh Tetawowe Atelier serta keluasan rumah adalah 20 ‘× 60’. Cool bukan?

#RealDeal. Nak dapatkan handphone power 8GB RAM + 128GB Storage? Jom tonton video ini.


Lihat Bagaimana Rupa Bentuk Kuala Lumpur Pada 200 Juta Tahun Dahulu

Dahulu, ‘mengembara’ melihat kawasan sekeliling menggunakan Google Street View adalah sesuatu yang dikira berharga. Ia seperti satu hobi untuk melihat bandar-bandar besar melalui aplikasi Google yang dibangunkan pada 2007.

Namun kini, anda juga berpeluang untuk merentasi masa dan melihat sendiri keadaan dunia pada masa lalu melalui peta interaktif yang dibangunkan oleh dinasourpictures.org.

Peta ini mempunyai pelbagai ciri yang memudahkan anda mempelajari lebih lanjut mengenai Bumi, dari khatulistiwa hingga penjelasan mengenai dinosaur dan bunga yang wujud pada tahun yang dipilih.

Kata pencipta Ian Webster, peta ini akan menunjukkan perubahan pada persekitaraan disebabkan sejarah bumi yang panjang daripada apa yang kita ketahui, “Wajah planet ini akan terus berubah pada masa akan datang,” katanya.

Dia yang juga merupakan individu yang bertanggungjawab membina pangkalan data dinosaur digital terbesar di dunia telah bekerjasama dengan Ancient History untuk membina peta interaktif tersebut.

Ancient Earth itu sendiri adalah hasil daripada Projek Peta Paleo yang dilakukan oleh paleografer Christopher Scotese. Peta ini menggambarkan perkembangan plat tektonik sejak 750 juta tahun, tidak lama selepas alga hijau berkembang buat pertama kalinya.

Di dalam dunia Webster, anda akan dapat melihat sendiri bagaimana keadaan dunia selama beratus-ratus juta tahun dahulu. Anda juga berpeluang untuk melompat pada tahun-tahun di mana sejarah dunia bermula dengan memilih beberapa pilihan yang terdapat di bahagian kanan atas aplikasi.

Kuala Lumpur adalah tanah lapang semasa zaman Jurassic sekitar tahun 170 juta tahun lalu. Manakala jiran kita Indonesia ketika itu belum terbentuk dan masih tenggelam. Sebaliknya, Tokyo telah menjadi sebahagian daratan besar yang berdekatan dengan Kutub Utara.

Manakala pada 750 juta tahun lalu, Kuala Lumpur masih tenggelam dan berada berhampiran dengan bahagian kawasan antartika dan berada jauh dari garisan Khalulistiwa. Di bahagian kiri bawah, anda berpeluang membaca lebih terperinci situasi dunia ketika itu.

“Saya kagum kerana ahli geologi dapat mengumpulkan data yang menunjukkan rumah saya 750 [juta] tahun yang lalu, dan saya rasa anda juga harus menikmatinya,” tulis Webster.

Terdahulu, seorang lelaki berjaya menipu Google Maps dengan menghasilkan ‘traffic jam’ palsu. Klik pautan di bawah untuk membaca.

Lelaki Ini Berjaya Menipu Google Maps Dengan Menghasilkan ‘Traffic Jam’ Palsu

Palestin Lenyap Daripada Apple Dan Google Maps?

Fungsi Baru Google Maps Membolehkan Pengguna Lapor Perangkap Kelajuan Dan Penutupan Jalan


Lihat Bagaimana Saintis Berjaya Hidupkan Semula Nebiri, Mumia Mesir Kuno Berusia 3,500 Tahun

Nebiri, seorang pegawai tertinggi di Mesir kuno yang hidup pada zaman pemerintahan dinasti Thutmoses III (1425-1479 SM) telah berjaya ‘dihidupkan semula’ oleh para saintis dengan membina semula wajah dan otaknya yang berusia 3,500 tahun.

Nebiri yang dimakamkan di Lembah Queens telah ditemui oleh sekumpulan pakar Mesir kuno Ernesto Schiaparelli pada tahun 1904, mumia itu ketika ditemui hanya meninggalkan bahagian kepala dan balang organ dalaman yang diawet dengan baik

Kini, mumia zaman Mesir kuno yang berusia 45-60 tahun ketika dia meninggal dunia dihidupkan semula melalui forensik moden dengan menggunakan teknik tomografi dan pembinaan semula wajah. Hasil dari pembinaan semula wajah Nebiri, kelihatannya dia mempunyai hidung yang mancung, rahang yang lebar dan bibir yang sedikit tebal.

Philippe Charlier, ahli patologi forensik dan antropologi fizikal di University of Paris mengatakan bahawa pembinaan semula ini bukan sekadar bentuk sebuah seni. “Ini adalah pekerjaan forensik yang serius berdasarkan teknik pembinaan semula tisu muka dan tisu lembut yang melengkapkan tengkorak. Di luar kecantikan, ada kenyataan anatomi,” katanya.

Selain daripada berjaya membentuk semula wajah Nebiri, para penyelidik juga menganggap teknik pemumiaan kepala Nebiri adalah yang paling sempurna. Teknik penjagaan kepala yang digunakan untuk pemumiaan Nebiri mengesahkan bahawa Nebiri pernah mempunyai status sebagai pegawai tertinggi di zaman Mesir kuno.

“Pembungkusan yang berhati-hati menimbulkan penghalang untuk melindungi tubuh daripada penjajahan serangga. Pada waktu yang sama, ia memiliki tujuan kosmetik, yaitu menjaga penampilan asli wajah dan leher,” jelas Bianucci.

Dalam laporan yang diterbitkan dalam jurnal Sains Forensik, Perubatan dan Patologi, para penyelidik mengatakan bahawa kajian ini menunjukkan betapa pentingnya menggunakan teknik forensik moden. Tujuannya adalah untuk meningkatkan pengetahuan bagi mempelajari peninggalan manusia zaman dahulu.

Saintis dakwa temui ‘jasad’ Hercules di Galaksi Bima Sakti. Klik pautan di bawah untuk membaca.

Saintis Dakwa Temui ‘Jasad’ Hercules Di Galaksi Bima Sakti


Lihat Bagaimana Tumbukan Padu Bintang UFC Ini ‘Hancurkan’ Bibir Lawannya

Alistair Overeem tewas pada perlawanan menentang Jairzinho Rozenstruik pada Sabtu lalu di acara UFC.

Tetapi, kekalahan ini lebih mengerikan apabila bintang MMA berusia 39 tahun itu mendapat luka yang parah di bahagian mulutnya.

Alistair Overeem was winning the main event of #UFCDC…until he lost in the last ten seconds 😳

Jairzinho Rozenstruik lands a huge walk-off shot to keep his unbeaten streak alive 👊 pic.twitter.com/Gfj7JPFdfZ

— UFC on BT Sport (@btsportufc) December 8, 2019

Perlawanan yang memasuki pusingan terakhir memasuki saat-saat genting apabila kedua-dua mahu memburu kemenangan.

Tetapi saat akhir perlawanan, Rozenstruik menghayun satu tumbukan yang padu ke muka Overeem.

‘Bigi Boy’ melepaskan tembakan yang kuat di sebelah kiri muka Overeem, di mana kesan daripada tumbukan itu menyebabkan bibir lawannya pecah.

Overeem selepas itu jatuh tersungkur ke tepi gelanggang sebelum bersandar di jaring selepas menerima pukulan yang padu dan kuat tersebut.

Dan Miragliotta, pengadil perlawanan dengan segera masuk campur dan menghentikan perlawanan tersebut.

Getting stitched up. Lip not to sexy at the moment.. a little bit a fast stoppage if u ask me – but hope u guys enjoyed the fight 💪🏽💪🏽💪🏽💪🏽😌

— Alistair Overeem (@Alistairovereem) December 8, 2019

Selepas beberapa jam, Overeem melakukan ciapan di laman Twitter miliknya dengan menyatakan bahawa ‘bibirnya tidak begitu cantik buat masa sekarang’.

Pertembungan ini telah menerima pelbagai reaksi daripada peminat selepas melihat aksi ganas kedua-dua bintang MMA.

Berikut adalah cerita lain mengenai UFC yang pernah kami tulis. Klik pautan di bawah untuk membaca.

Justin Bieber Secara Tiba-Tiba Cabar Tom Cruise Berlawan Di UFC

Khabib Didenda RM2,000,000 Kerana Cetus Pergaduhan Di UFC 229

Khabib Dan McGregor Mungkin Bakal Bertembung Kembali Dalam Gelanggang UFC


Lihat Bagaimana Scammer ‘Kena Sekolah’ Selepas Guna Bahasa Tunggang-Langgang Ketika Menipu

Penipuan dalam talian terutamanya yang menggunakan panggilan telefon bukanlah perkara baru di negara kita. Walaupun sudah ramai yang menyedari modus operandi mereka namun penipu-penipu ini dilihat masih lagi aktif dalam cubaan untuk menipu orang ramai di luar sana.

Disebabkan sudah ramai yang dapat menghidu taktik-taktik mereka ini, cubaan menipu atau ‘scam’ oleh sindiket-sindiket ini sentiasa sahaja berakhir dengan mereka kembali dimarahi dan dan dalam sesetengah kes ‘disekolahkan’ oleh bakal mangsa.

Seperti yang berlaku kepada salah seorang scammer ini yang ‘kena sekolah’ dengan bakal mangsanya selepas menggunakan Bahasa Malaysia dengan tunggang langgang dalam pesanan Whatsapp yang dihantar kepada lelaki tersebut.

Perkongsian oleh lelaki tersebut yang menunjukkan bagaimana dia memperbetulkan ejaan dan gaya bahasa scammer itu mula tular sejak beberapa hari yang lalu dan sehingga kini sudah pun mencatatkan lebih 2,000 perkongsian.

— HuraimiHilman   (@Huraimiilman) August 5, 2020

So, Aku dah dapat cara taktik mereka. TAC itu yang mereka perlukan sangat. Berwaspada la ya pic.twitter.com/nPYzksa6KS

Walaupun ditegur kerana menggunakan ayat yang tunggang langgang, namun apa yang bagusnya adalah scammer itu sanggup menerima teguran yang diberikan.

Bagaimanapun, apa yang tidak bagusnya tindakan memperbetulkan ejaan dan bahasa penipu tersebut dibimbangi netizen bakal memudahkan kerja scammer tersebut dalam cubaan menipu di masa akan datang.

Dia akan guna ayat yg u ajar untuk scam orang lain😌

— uwiw uwiw (@alwayswin00) August 5, 2020

Bukan itu sahaja, malah wakil daripada pihak BigPay- platform yang terlibat dalam cubaan penipuan itu juga menasihatkan agar perkara sama tidak dilakukan mana-mana pengguna mereka yang mengalami situasi sama.

Perkara itu dimaklumkan melalui reply yang dihantar kepada perkongsian kepada video tular tersebut. Sebaliknya pihak mereka menyarankan agar mangsa meletakkan panggilan telefon daripada penipu dan menghubungi sendiri pihak mereka (BigPay) untuk melaporkan kejadian tersebut.

Dengan kes ini, kita dapat melihat penipu tersebut cukup berani untuk meneruskan perbualan. Kami tidak menggalakkan tingkah laku sebegini dan menghargai jika anda dapat menahan diri daripada berkomunikasi dengan penipu dalam cara sebegitu, bagi keselamatan anda juga.

Jadi kepada anda yang menerima panggilan berunsur penipuan selepas ini adalah dinasihatkan untuk tidak meneruskan perbualan dan mengikuti langkah-langkah keselamatan yang disarankan pihak BigPay ini.

Langkah adalah bagi memastikan keselamatan diri anda sebagai pengguna dan melaporkan kejadian tersebut adalah lebih baik agar ianya dapat dihentikan daripada terus dilakukan.

Penipuan dalam talian ini bukan sahaja terhad kepada panggilan telefon malah ada juga yang menggunakan media sosial untuk berbuat demikian seperti yang dilakukan lelaki yang menyamar sebagai juruterbang.

Lihat Bagaimana Scammer Menyamar Sebagai ‘Pilot’ Di Facebook Untuk Tipu Wanita Tempatan

Lelaki Ini Dedah Keadaan Markas ‘Scammer’ Di Cyberjaya Yang Busuk Dan Tidak Selesa

Lihat Cara ‘Cool’ Peguam Ini Tangani Scammer


Lihat Bagaimana Scammer Menyamar Sebagai ‘Pilot’ Di Facebook Untuk Tipu Wanita Tempatan

Penipuan wang secara scammer bukanlah sesuatu yang baharu berlaku di Malaysia. Malah, setiap hari ada sahaja kes yang membabitkan kerugian jutaan ringgit.

Pada tahun 2018, Jabatan Siasatan Jenayah Komersial (JSJK), Polis Diraja Malaysia (PDRM) telah merekodkan sebanyak 8,313 kes penipuan membabitkan wang berjumlah kira-kira RM300 juta.

Manakala pada tahun 2019, Malaysia telah mencipta rekod sebagai salah satu daripada 20 negara teratas yang merekodkan banyak panggilan scammer, menurut tinjauan yang dilakukan oleh aplikasi mudah alih Truecaller.

Antara modus operandi yang sering menjadi jerat para scammer adalah dengan love scam. Mereka akan memancing cinta menggunakan kata-kata romantis dan janji-janji palsu untuk memperdaya mangsa wanita/lelaki yang belum berkahwin dan wanita/lelaki lanjut usia yang memerlukan teman hidup.

Terbaharu, seorang wanita bernama Fatin Pauzi berkongsi satu hantaran di Facebook. Di mana di dalam hantara terbabit, dia menceritakan bagaimana taktik terbaharu scammer untuk berlakon menjadi pilot bagi menipu wanita di Malaysia.

Dia berkata, disebalik gambar dengan wajah lelaki tempatan, namun dibelakangnya adalah mereka yang bekerja untuk menipu wanita Malaysia.

Modus operandi mereka mudah, suspek akan berkenalan dengan mangsa melalui emel, facebook, twitter dan lain-lain media sosial. Suspek akan menggunakan kata-kata manis, janji-janji palsu dan panggilan manja bagi menawan hati mangsa.

Dalam tempoh perkenalan tersebut, mereka tidak pernah bertemu dan perhubungan menjadi bertambah erat melalui perbualan telefon. Setelah mangsa terjerat dengan cinta suspek, suspek mula menagih simpati dari mangsa dan meminta pelbagai pertolongan kewangan daripada mangsa.

Mangsa yang terpedaya akan memasukkan wang ke dalam akaun suspek. Setelah sejumlah wang dimasukkan, suspek akan terus menghilangkan diri.

New Straits Times pada December tahun lalu melaporkan bahawa wanita berusia 30 tahun ditipu sebanyak RM230,000. Wanita berkenaan dilaporkan mengenali lelaki itu di aplikasi WeChat, lelaki itu turut mengaku sebagai juruterbang AirAsia kepada wanita terbabit.

The Star turut melaporkan pada September tahun lalu kejadian di mana seorang wanita ditipu sebanyak RM12,580 oleh seorang lelaki yang mendakwa bahawa dia adalah warganegara Malaysia yang bekerja sebagai juruterbang di Poland. Mereka dilaporkan berkenalan di Facebook.

Terdahulu, markas scammer di Cyberjaya telah di serang oleh pihak berkuasa tempatan. Klik pautan di bawah untuk membaca.

‘Scammer’ Jual Darah Dan Air Liur Bekas Pesakit COVID-19 Dengan Harga RM4,000 Di Dark Web

Guna Gambar ‘Anak Sakit’ Untuk Raih Simpati Taktik Terbaru Scammer Menipu Netizen


Lihat Bagaimana Segala Perbuatan ‘Dinilai’ Oleh Sistem Sosial Kredit Di China

Pernah tak anda terfikir ada ganjaran setimpal bagi setiap kebaikan dan kejahatan yang dilakukan oleh mana-mana individu. Untuk pengetahuan anda, sistem sedemikian sedang cuba diwujudkan oleh negara China dan dikenali sebagai sistem Social Credit yang dicipta khas untuk memberi markah pada perbuatan setiap warganegaranya.

Melalui perkongsian milik seorang pengguna Facebook John Mohamed, beliau menjelaskan mengenai sistem ini.

Menurut beliau, sistem ini kelihatan seakan-akan gred peperiksaan di sekolah dimana ia dinilai melalui pembahagian gred point iaitu Gred A sebanyak 960-1000, Gred B 850-950 manakala Gred C 840-600 dan markah selebihnya dikira gred D.

Bagi anda yang mendapat markah rendah, anda akan menghadapi kesukaran untuk melakukan beberapa perkara antaranya tidak dapat membeli tiket keretapi, tidak boleh melancong ke luar negara, tidak boleh menempah hotel dan lebih memalukan gambar anda akan ditampal di merata tempat.

Akan tetapi jika anda berbuat baik, anda akan mendapat ‘advantage’ seperti dapat diskaun untuk membeli makanan, mudah membuat tempahan hotel, mudah membuat pinjaman bank serta banyak lagi kemudahan untuk anda.

Semakin banyak kebaikan yang dibuat, maka semakin banyaklah markah yang anda boleh kumpulkan. Bak kata pepatah buat baik dibalas baik. Namun jika anda melakukan perbuatan negatif seperti membuang sampah merata-rata pula markah akan dipotong.

Menurut sumber, inisiatif yang dilakukan oleh Kerajaan China ini adalah bertujuan untuk mengawal penduduk mereka yang sudah mencecah hampir 1 Billion penduduk dan ia akan beroperasi sepenuhnya menjelang tahun 2020. Melalui sistem ini juga, ratusan kamera CCTV dengan sistem pengecaman wajah telah diletakkan di pelbagai tempat untuk memantau tingkah laku penduduk.

Jadi apa yang anda boleh lakukan untuk dapat lebih banyak Social Credit ini? Caranya mudah sahaja iaitu anda hanya perlu menderma dan melakukan kerja-kerja kebajikan. Setiap kebaikan dan keburukan yang dilakukan oleh anda akan direkodkan dalam buku log oleh seorang ketua yang telah dilantik.

Berikutan daripada perkongsian info kewujudan sistem ini, ia mendapat pelbagai reaksi daripada warganet yang rata-ratanya mengatakan bahawa sistem ini bagus dan membantu menjaga tingkah laku individu untuk menjadi lebih baik.

Apa pula pendapat anda, perlukah sistem sebegini diwujudkan di Malaysia juga? Dibawah kami kongsikan sistem menarik yang telah dicipta di Malaysia.

Sekolah Di Kedah Ini Gunakan Sistem Pengecaman Wajah Untuk Elakkan Pelajar Ponteng Kelas

AirAsia Lancar Sistem Pengecaman Wajah Untuk Memudahkan Daftar Masuk


Lihat Bagaimana Si Bengis Pun Jadi Comel Apabila Menjadi Kartun Animasi

Pernahkah anda terbayang bagaimana wajah anda sekiranya menjadi salah satu watak dalam kartun animasi seperti Upin Ipin ?

Robert DeJesus menawarkan perkhidmatan melukis potret animasi melalui web Deviantart. Beliau juga turut berkongsi video-video lukisan di laman youtube. Bagi yang berbakat melukis, mungkin ini salah satu caranya untuk anda menambah duit poket. Mana tahu boleh jadi dana beli iPhone 6.

Jom kita tengok bagaimana Robert menukarkan Si Bengis menjadi ‘cute’ dan Si Comel menjadi ‘super cute’ di dalam lukisannya.


Lihat Bagaimana Sistem Pengecaman Wajah Di Lapangan Terbang Mampu ‘Diceroboh’

Sejak beberapa tahun terakhir ini, syarikat penerbangan dan lapangan terbang sedang giat dalam memperkenalkan sistem pengecaman wajah. Pengenalan sistem ini secara tidak langsung bakal membantu penumpang serta memudahkan pengawal dalam melancarkan proses check-in.

Di sebalik kemudahan yang ditawarkan, nampaknya pengenalan sistem ini ternyata mempunyai kelemahannya yang tersendiri. Umum tahu, sistem ini menggunakan individu di dalam gambar dan penumpang perlu scan wajah mereka sebelum melepasinya.

Untuk mengetahui sejauh manakah sekuriti sistem ini, Albert Liu selaku CEO kepada syarikat Kneron telah menjalankan eksperimen dengan memakai sebuah topeng dengan wajah penumpang yang turut sama-sama berada di dalam sebuah penerbangan. Lebih menarik, ujian ini dijalankan di dua tempat berbeza iaitu di China serta lapangan terbang Schiphol, Amsterdam.

Siapa sangka, individu ini berjaya melepasi kedua-dua pintu sistem pengecaman wajah ini dengan mudah. Walau bagaimanapun, ujian beliau untuk ‘menceroboh’ sistem Face ID menggunakan modus operandi yang sama dilihat gagal sekaligus memperlihatkan sistem sekuriti yang dibangunkan Apple.

Modus operandi yang dijalankan ini mungkin tidak banyak memberi kesan kepada orang ramai, namun sedikit sebanyak bakal membuka peluang buat individu yang berniat jahat untuk ‘menceroboh’ sistem ini dengan buka.

Melihatkan sistem ini yang masih baru di lapangan terbang, pastinya sistem ini bakal dinaik taraf pada masa akan datang dalam menawarkan sistem sekuruti yang lebih baik.

Ketahui juga mengapa anda tidak disarankan mengecas telefon di lapangan terbang. Turut dikongsikan, aktiviti yang boleh dilakukan sepanjang transit di Lapangan Terbang Changi, Singapura.

Hentikan Mengecas Telefon Anda Seperti Ini Di Lapangan Terbang, Ia Tidak Selamat

Apa Anda Boleh Lakukan Dalam Lima Jam Transit Lapangan Terbang Changi, Singapura


7 Destinasi Top Asean Yang Paling Dikunjungi Rakyat Malaysia Sepanjang Tahun 2015

Tahun 2015 menunjukkan peningkatan memberangsangkan dari segi minat rakyat Malaysia untuk travel sama ada di dalam negara mahupun ke luar negara.

Travel kini menjadi trend di kalangan anak muda di negara ini dan dilihat sebagai satu perkembangan yang positif terutama dalam melahirkan jenerasi yang lebih bersedia menerima cabaran.

Booking.com, laman web yang menyediakan perkhidmatan hotel atas talian mendedahkan 7 destinasi di sekitar Asean yang menjadi pilihan utama di kalangan rakyat Malaysia untuk travel:

Kadar tukaran wang yang lebih rendah bagi Thai Bath menjadikan Bangkok destinasi popular bagi rakyat Malaysia. Ditambah dengan pilihan makanan halal yang mudah didapati di negara ini serta lokasi lawatan yang menarik menjadikan ia satu destinasi yang seronok untuk dikunjungi.

Baca: Travel 6 Hari Di Pulau Pinang Dan Bangkok Dengan Bajet RM500

Tarikan utama di Singapura adalah Universal Studio. Ditambah dengan lokasinya yang hanya diseberang tambak Johor menjadikan Singapura negara yang menjadi pilihan ramai rakyat Malaysia.

Baca: 11 Makanan Unik Mesti Dicuba Di Singapura

Pulau eksotik yang kaya dengan budaya ini menjadi pilihan rakyat Malaysia untuk bercuti. Tukaran matawang yang lebih rendah di negara jiran ini juga menjadi antara faktor mengapa ramai memilih untuk berkunjung ke sini.

Baca: 16 Hotel Murah Lengkap Dengan Kolam Renang Dalam Bilik Di Bali. Yang Nak Honeymoon Pasti Suka!

Pulau yang terletak di Laut Andaman ini menjadi pilihan ramai kerana keindahan alam semulajadinya – air yang jernih, pantai yang indah, pulau-pulau kecil untuk diterokai dan taman negara.

Terletak di selatan Thailand, Krabi merupakan pusat peranginan yang terletak di perairan Laut Andaman. Antara tarikan utama di sini adalah Tiger Cave Temple dan Phi Phi Island.

Baca: 10 Aktiviti Menarik Yang Boleh Anda Lakukan Sewaktu Di Krabi, Thailand

Tarikan utama di sini adalah Gunung Rinjani, Pink beach (pantai dengan pasir berwarna merah jambu) dan Gili Trawangan. Alam semulajadi yang menarik dan tukaran matawang yang lebih rendah menjadikan Lombok semakin popular di kalangan rakyat Malaysia.

Baca: Meski Tanpa Apa-Apa Latihan, Lelaki Ini Tak Menyangka Beliau Berjaya Tawan Gunung Rinjani

Pulau yang terletak di Filipina ini dipilih sebagai pantai percutian paling digemari oleh rakyat Malaysia sewaktu Matta Fair pada bulan Mach 2015. Air yang jernih serta pantai dengan pasir yang putih menjadi antara faktor yang menarik para pengunjung untuk ke sini.

Baca: 15 Aktiviti Menarik Yang Mesti Anda Lakukan Jika Bercuti Ke Pulau Boracay, Filipina

Kehadiran syarikat penerbangan tambang murah seperti Air Asia merupakan antara faktor yang mendorong lebih ramai rakyat Malaysia keluar mengembara dengan cara bajet.

Bagaimana pula pada tahun 2016 nanti? Adakah industri travel akan terus berkembang atau sebaliknya? Sama-sama kita nantikan.

Baca lagi: 8 Sebab Kenapa George Town, Pulau Pinang Bandar Tempatan Paling Best

LIKE dan FOLLOW Vocket di Facebook serta Instagram


Lihat Bagaimana ‘Virtual Reality’ Temukan Ibu Dan Arwah Anaknya Dalam Situasi Penuh Emosi

Seorang ibu di Korea Selatan sebak ketika mana dipertemukan oleh arwah anaknya di dunia maya dengan teknologi Virtual Reality.

Munhwa Broadcasting Corporation telah berkongsi klip dalam satu dokumentari khas yang berjudul ‘I Met You’ di laman YouTube milik mereka.

Jang Ji-sung Nayaeon kehilangan anaknya pada 2016 akibat penyakit yang tidak dapat diubati dan siapa sangka, tiga tahun kemudian mereka bersatu kembali di dunia maya.

“Ibu juga rindukan kamu, Nayeon sayang,” kata Jang ketika anaknya meluahkan rasa rindu.

“Kamu baik? Ibu sangat rindukan kamu Nayeon, kamu baik-baik sahaja di sana? Si cantik ibu, Nayeon, ibu ingin memeluk kamu dengan tangan ibu sendiri, ibu sangat merindui kamu.” Katanya sambil menangis.

Video yang berdurasi selama 9:38 saat itu telah menunjukkan bagaimana Jang bercakap dengan anak perempuannya. Mereka juga kelihatan memegang tangan sambil sang ibu menangis sebak. Beberapa adegan lain juga muncul dengan yang terakhir si ibu sempat menidurkan anaknya.

Ia berlaku dengan sangat emosi. Jang kelihatan menangis ketika dia nampak arwah anaknya yang kali terakhir beliau lihat adalah pada tahun 2016. Beberapa ahli keluarga yang melihat kejadian ini juga turut sebak dan mula menitikkan air mata.

“Mungkin ini syurga sebenar,” kata Jang mengenai perjumpaan semula dalam VR, lapor Aju Business Daily.

“Saya jumpa Nayeon, dia memanggil saya dengan senyuman, untuk masa yang sangat singkat, tetapi ia adalah masa yang sangat gembira. Saya fikir saya mempunyai impian yang saya inginkan. ”

Pasukan produksi menggunakan manusia betul untuk merakam pergerakan dengan menggunakan motion capture technology bagi memberi sedikit realiti di dunia maya. Mereka juga dilaporkan telah bekerja selama lapan bulan untuk menyiapkan projek ini.

Proses itu mungkin tidak mudah dan produk akhir mungkin tidak sempurna, tetapi sekarang kita sudah mempunyai teknologi untuk mencipta semula orang yang telah mati dalam bentuk maya.

Bagi anda yang mahu merasai teknologi Virtual Reality, boleh terus ke Genting Highlands. Klik pautan di bawah untuk membaca.

Rasai 5 Pengalaman Berbeza Di SkyVR Genting Highlands Sesuai Buat Seisi Keluarga


Lihat Bagaimana Wanita Ini Tenang Bermain Biola Semasa Pembedahan Otak Dilakukan

Seorang pemain biola membantu pakar bedah mengurangkan risiko kerosakan otak semasa pembedahan membuang tumor dengan bermain satu alat muzik di salah sebuah hospital di UK.

Pakar tersebut datang dengan pendekatan yang baharu bagi memastikan bahagian otak yang berfungsi untuk mengerakkan bahagian tangan tidak terjejas semasa pembedahan berlangsung.

Dagma Turner seorang pemuzik berusia 53 tahun dan salah seorang ahli kumpulan Isle of Wight Orchestra di selatan England, didiagnosis pada tahun 2013 dengan kanser.

Dia diminta untuk melakukan pembedahan oleh Profesor Keyoumars Ashkan, perunding pakar bedah saraf di King’s College Hospital di selatan London. Pembedahan dilakukan bagi melindungi sel-sel penting yang terletak di bahagian kanan otaknya.

Rakaman video operasi pembedahan itu juga telah dikeluarkan oleh The Guardian, menunjukkan Turner sedang bermain biola dengan dipantau oleh para doktor.

“Kami melakukan kira-kira 400 reseksi (penghapusan tumor) setiap tahun, melibatkan pesakit untuk menjalankan ujian bahasa, tetapi ini adalah kali pertama saya mempunyai pesakit memainkan alat muzik,” kata Ashkan.

“Kami berjaya mengeluarkan lebih daripada 90 peratus daripada tumor, termasuk semua kawasan yang mencurigakan, sambil mengekalkan fungsi penuh di tangan kiri,” katanya.

Kawasan yang dibedah berfungsi mengawal pergerakan mikro tangan kiri yang digunakan oleh Turner untuk mengawal bunyi biola.

Pasukan perubatan mencadangkan kepada Turner agar bermain alat muzik di tengah-tengah pembedahan dan dipantau oleh doktor bagi memastikan tiada tindak balas negatif.

Turner berkata “Saya selalu fikir saya akan kehilangan keupayaan untuk bermain alat muzik dan itu membuatkan saya sedih.”

Turner, yang mempunyai seorang anak lelaki berusia 13 tahun telah bermain biola sejak berusia 10 tahun. Dia dilaporkan telah keluar dari hospital tiga hari selepas pembedahan tersebut.

Lihat bagaimana pembedahan menukar jantina dilakukan, klik pautan di bawah untuk membaca.

Lihat Bagaimana Pembedahan Tukar Jantina Dijalankan

Percuma Atau Tidak Pembedahan Di Hospital Kerajaan, Ini Penjelasan Doktor Pakar

Sebelum Dan Selepas Pembedahan Plastik Dari Kaca Mata Jurugambar


Lihat Bandar Aleppo, Syria Sebelum Dan Selepas Perang

Peperangan semestinya akan mengakibatkan kemusnahan. Bandar dan penduduk di Aleppo tidak terkecuali dari menjadi mangsa kemusnahan ini. Setelah perang bermula 4 tahun yang lalu, hampir 250,000 penduduk terperangkap di bandar itu, ribuan telah meninggal dunia dan tiada lagi fasiliti awam seperti hospital, masjid yang berusia ratusan tahun dan rumah-rumah kekal berdiri di bandar Aleppo.

Ini merupakan sebahagian dari gambar sebelum dan selepas beberapa lokasi tarikan pelancong di Aleppo sebelum perang saudara di Syria bermula. The Great Mosque of Aleppo (Masjid Umayyad) yang dibina pada abad ke-8 yang juga merupakan tapak warisan UNESCO adalah antara monumen di Aleppo kini hanya tinggal kenangan. Kompleks Masjid Umayyad menjadi medan pertempuran sejak awal peperangan ini lagi oleh askar yang memberontak pemerintahan Bashar Al-Assad dan kini kompleks itu dipenuhi dengan debu dan runtuhan hasil pertempuran itu.

Bandar Aleppo kini telah ditawan sepenuhnya oleh President Bashar al-Assad dengan bantuan Russia selepas 5 tahun perang saudara ini berlanjutan. Bandar yang dahulunya menjadi tumpuan pelancong kini musnah dan untuk mengembalikan keindahan Aleppo tampak sangat mustahil lebih-lebih lagi bandar itu kini sudah jatuh ke tangan Bashar Al-Assad. Sama-samalah kita berdoa agar penduduk Aleppo yang tidak bersalah, dalam keadaan selamat. #PrayForAleppo


Lihat Bekas Pemandu ‘Rally’ Lenjan Perodua Ativa Naik Genting Highlands

Perodua Ativa yang dilancarkan pada minggu lalu telah menjadi perbualan orang ramai sehinggalah hari ini. Difahamkan dari hari pre-order dibuka pada bulan lalu sehingga hari ni, Perodua sudah menerima lebih 6,000 tempahan dan 100 unit sudah pun berdaftar.

Kita sedia maklum Perodua  Ativa menggunakan enjin 1.0 liter dilengkapi dengan sistem turbocharged tiga-silinder. Rata-rata ramai yang mempersoalkan adakah kereta ini sesuai untuk pemanduan jarak jauh dan mendaki bukit kerana enjinnya yang bersaiz kecil.

Baru-baru ini YS Khong, figura automotif tempatan dan seorang bekas pemandu rally profesional telah berkongsi ulasan pengalaman beliau memandu Perodua Ativa naik ke Genting Highland. Tenang dan bersahaja beliau mendaki bukit tersebut walaupun terdapat beberapa insiden yang hampir menyebabkan kemalangan.

Melalui video ulasan ini, semua persoalan mengenai kemampuan Perodua Ativa sudah terjawab. Sepanjang video hampir 20 minit ini, anda boleh mendengar pandangan beliau mengenai pengawalan kereta, kelajuan pecutan serta keberkesanan sistem terbaru yang digunakan pada kereta ini.

Jika anda mempunyai keraguan mengenai Perodua Ativa, tontonlah video yang kami kongsikan di atas. Pasti anda akan berfikir dua kali dan ‘terkejut’ dengan kemampuan yang boleh dicapai oleh sebuah kereta mempunyai enjin bersaiz kecil ini.

Perodua Ativa menggunakan enjin turbocharged yang menyebabkan kos penyelenggaraan sedikit berbeza. Baca lebih lagi pada pautan di bawah.

Dilengkapi Enjin Turbo, Ini Kos ‘Maintenance’ Perodua Ativa Yang Anda Kena Tahu

Perodua Ativa Dilancarkan Secara Rasmi, Harga Bermula RM61,500


G&G: Lihat Bella Cabar Diri Makan Burger Paling Pedas Di Malaysia

Episod pertama Gincu & Gula Bella bawa anda untuk makan burger paling pedas di Malaysia, Explosive Inner Core Burger. Menggunakan pes cili carolina reaper sebagai sos, burger ini memang sangat pedas!

Kalau anda kaki makan pedas, cuba burger ini dahulu. Baru anda tahu erti penyesalan.


Lihat Bella Cuba Huawei Mate 10 Untuk ‘Food Photography’

Jika anda seorang yang on the go, semestinya anda memerlukan kamera yang berkualiti untuk merakam gambar-gambar ke mana sahaja anda pergi.

Bella bersama seorang food blogger, Jamri Aizat dari Jems Food Blog berborak tentang ‘food photography’ sambil makan makanan arab di Al-Amar Express. Menurut Jamri, Huawei Mate 10 bakal memudahan kerja beliau sebagai seorang food blogger kerana kemampuan kamera dual lens Leica Mate 10 ini menghasilkan gambar yang awesome.

Jom lihat mereka review Huawei Mate 10 ini. Terliur pula tengok Nutella & Peanut Crepe.


Lihat Bella Makan Lebih 20 Menu Di Cozy House, Wisma Selangor Dredging

Buat anda yang merindui makanan di Cozy House, sila ke Wisma Selangor Dredging. Bella kena hadap 20 hidangan terus sekali jalan di cawangan baharu Cozy House. Yang bestnya, semuanya sedap-sedap belaka makanan di Cozy House ini. Memang sangat berbaloi.


Lihat Berapa Nilai Kad Pokemon Anda Sekarang Ini

Dahulu, selain anda bermain permainan Pokemon di Game Boy anda, anda pastinya pernah mengumpul kad permainan Pokemon. Saya pasti anda pasti pernah bermain kad-kad Pokemon ini sebelum ini.

Adakah anda tahu, kad Pokemon yang original (Edisi Pertama Tahun 1999-2000) sangat bernilai sekarang ini? Lebih-lebih lagi untuk beberapa kad yang rare. Lihat gambar di bawah untuk tahu kad Pokemon mana yang kini paling bernilai. Bolehlah anda selongkar kembali almari anda. Manalah tahu anda masih menyimpan salah satu kad di bawah.

Nilai kad Pikachu itu tak masuk akal langsung. Tetapi memang ada peminat tegar Pokemon yang sanggup membelinya dengan harga USD100,000 (lebih kurang RM398 ribu). Pika pika!


Lihat Betapa Cermatnya Orang Jepun Kendali Bagasi Di Lapangan Terbang

Sering kita mendengar berita luggage atau bagasi kita pecah ketika sampai di lapangan terbang. Bagasi pecah adalah perkara yang menyedihkan para pelancong kerana mereka perlu memberi beg baharu untuk menggantikan beg yang sudah pecah.

Namun di Jepun, mereka seboleh-bolehnya akan kecilkan risiko bagasi pecah dengan mengendalikan setiap beg yang keluar dari pesawat dengan sangat berhati-hati. Menerusi perkongsian Nihongo Wakaranai di laman Facebook, beliau merakam cara staf di lapangan terbang Jepun mengendalikan beg dalam video di bawah.

Video ini telah dikongsi lebih 55,000 kali di Facebook dan ternyata tiada sebarang lemparan beg berlaku dan beg anda pastinya bebas dari risiko untuk rosak. Kalau bab kerja, integriti orang Jepun memang berada di tahap yang tertinggi supaya setiap kerja dapat dilakukan dengan baik.

Menerusi komen memang banyak yang memuji staf di lapangan terbang di Jepun dan mahukan staf di lapangan-lapangan terbang di seluruh dunia menjadikan staf di lapangan terbang ini sebagai contoh. Ada yang pernah mengalami pengalaman bagasi pecah di lapangan terbang sebelum ini?


Lihat Betapa Kemasnya Penyeluk Saku Profesional ‘Buat Kerja’ Di Paris

Kota Paris yang terkenal dengan Menara Eiffel sememangnya bandar yang berada dalam checklist setiap traveler. Namun realitinya, kota Paris adalah kota penuh tipu daya.

Menurut saudara Naufal Bakhudin yang kini sedang berada di Paris, beliau secara tidak sengaja merakam aksi penyeluk saku yang profesional di sana dengan kamera GoPro miliknya. Dapat dilihat dua orang wanita secara bersahaja membuka beg yang dibawa oleh wanita yang sedang berjalan dalam kumpulan Naufal.

Pengajaran yang dapat diambil daripada video saudara Naufal ini adalah untuk anda berhati-hati sepanjang masa ketika berada di luar negara terutamanya di kawasan hot spot. Ini bukan kes pertama rakyat Malaysia menjadi mangsa penyeluk saku di Paris.

Memang melecehkan jika barangan penting seperti passport kita hilang di negara orang. Salah satu cara untuk elak anda menjadi mangsa penyeluk saku adalah jangan galas beg anda di bahagian belakang dan biarkan beg anda berada di bahagian hadapan.

Semoga video yang dikongsikan oleh saudara Naufal Bakhudin ini dapat dijadikan tauladan dan reminder untuk anda yang akan bercuti di luar negara.